title: IFO

text: Amerikkalainen tähtitieteilijä ja ufotutkija Allan Hendry, joka ei ollut varsinainen ufoskeptikko tai ufo-ilmiön puolella, teki 1970-luvulla laajan tutkimuksen ufoista.


title: IFO

text: Hendry pyrki selvittämään uforaportista, voisiko sen syy olla luonnollinen kohde, ja jos luonnollista kohdetta ei löydy, kyseessä on aito ufo.


title: IFO

text:
Tutkittavasta 1 307 tapauksen aineistosta selvitettiin noin 84 %. Öisistä valoista selvitettiin noin 92 %. Eniten yövaloraportteja aiheuttivat tähdet ja planeetat, mainoslentokoneet, muut lentokoneet, meteorit ja avaruusromu. Päivähavaintoja oli huomattavasti vähemmän kuin yöhavaintoja, ja niistä tunnistettiin ainakin 64 %.
Päivähavaintoja aiheuttivat Hendryn mukaan säähavaintopallot ja lentokoneet. Tutka-näköhavainnosta tunnistettiin kaikki.
Lähihavaintoja aiheuttivat muun muassa mainoslentokoneet, tähdet jne. Niistä tapauksista, joissa oli fyysisiä jälkiä, selvitettiin 94 %. Kaukaiseen kohteeseen saatettiin liittää jokin maassa ennestään oleva ufon jätökseltä vaikuttava
kohde.. Muutamat ufo/humanoiditapaukset selitettiin myös, mutta tässä ryhmässä tulee esille se, että näiden havaintojen selittäminen luonnollisesti on vaikeaa. 5 7:stä ufo-humanoiditapauksesta jäi tunnistamatta. Koko tutkimuksen mukaan raakaraporteista 10 % on tunnistamattomia, eli ufoja.


title: Elokuvan historia

text: Elokuvan historia on runsaan sadan vuoden mittainen. Tavallisimmin sen lasketaan alkavan vuodesta 1895, jolloin Lumièren veljekset järjestivät ensimmäisen varsinaisen elokuvaesityksen. Historiansa aikana elokuva on seurannut kulloistakin taiteellista, teknologista ja poliittista kehitystä ja on myös ollut mukana muokkaamassa tätä kehitystä.


title: Elokuvan historia

text: Elokuva oli ensimmäinen audiovisuaalinen massamedia. Tämän vuoksi sitä käytettiin muun muassa uutisten ja valistuksen/propagandan levittämiseen aina television yleistymiseen saakka. Tämän jälkeen elokuvaa on käytetty lähinnä taiteen ja viihteen välineenä.


title: Elokuvan historia

text: Ranskalaiset Lumièren veljekset olivat keskeisiä elokuvan keksimisessä, ja he myös järjestivät ensimmäiset varsinaiset elokuvaesitykset. Ensimmäinen yleisölle esitetty elokuva oli Lumièrien 45 sekunnin mittainen "Työläiset lähtevät Lumièren tehtaasta", joka esitettiin 1895 Pariisissa Grand Caféssa. Tehdas oli veljesten isän tehdas, jossa valmistettiin kemikaaleja ja valokuvauslevyjä. Rakennuksessa on nykyisin elokuvateatteri.. Ensimmäiseksi on sanottu myös esitystä 28. joulukuuta 1895, jolloin yksinkertainen dokumentti asemalle saapuvasta junasta, "L'Arrivée d'un train en Gare de la Ciotat" (1895), sai ensi-iltansa Pariisissa.


title: Elokuvan historia

text: Toinen elokuvan alkuaikojen merkittävimmistä vaikuttajista oli Georges Méliès, myös ranskalainen, jota voidaan puolestaan pitää trikkikuvauksen ja fantasiaelokuvan isänä.


title: Elokuvan historia

text: Elokuvat olivat pitkään yksikelaisia lyhytelokuvia, koska pitkiä elokuvia ei pidetty taloudellisesti kannattavana, ja teknisesti ne olivat yksinkertaisia ja kunnianhimottomia. Muutoksen sai aikaan yhdysvaltalainen elokuvantekijä D. W. Griffith, jonka elokuvatekniset kokeilut huipentuivat spektaakkelielokuvaan "Kansakunnan synty" ("Birth of a Nation", 1915). USA:n sisällissodan vaiheita vapaasti muokaten kuvannut draama ei vain aloittanut pitkien elokuvien laajamittaista tuotantoa menestyksellään, vaan toi elokuvaan monia tähän päivään vakiintuneita teknisiä yksityiskohtia ja innosti monia mykkäkaudella aloittaneita elokuvaohjaajia.


title: Elokuvan historia

text: Ensimmäinen elokuvateollisuus syntyi 1900-luvun alussa Italiaan, mutta se tuli tiensä päähän muun muassa näyttelijöiden kovien palkkiovaatimusten ja kalliiden spektaakkeleiden takia. Sille olivatkin tunnusomaisia historialliset suurelokuvat, joita monesti voitiin kuvata alkuperäisillä tapahtumapaikoilla, kun käsiteltävänä oli esimerkiksi Rooman historia. Italian elokuvantekijöille oli ominaista suuren huomion antaminen tilan käytölle, kun amerikkalaiset kollegat samaan aikaan painottivat kameran edessä tapahtuvaa liikettä. Italialaisia innoitti esteettiseen valintaansa mahdollisesti maansa pitkä teatteriperinne. Elokuvanteon tyyssijaksi vakiintui Italian jälkeen Yhdysvaltojen Kalifornia, jossa riitti aurinkoa ja rahaa.


title: Elokuvan historia

text: Alkuaikoina elokuvissa ei ollut omia "supertähtiä" toisin kuin nyt, koska oikeastaan kenenkään nimeä ei tunnettu koko teollisuudessa, mihin vaikutti osaksi myös se että suurimmasta osista elokuvista puuttui lopputekstit. Tämä tilanne oli elokuvayhtiöiden mieleen, sillä kun kukaan näyttelijä ei ollut ylitse muiden, kaikille voitiin maksaa samaa palkkaa, mitkä eivät vielä tuolloin olleet kovin korkealla. Asia kuitenkin muuttui vuonna 1910, kun tuottaja Carl Laemmle vuokrasi toiselta yhtiöltä naisnäyttelijä Florence Lawrencen ja käynnisti valtavan mainoskamppajan jossa hänen nimensä paljastettiin. Myöhemmin Lawrencen nimi oli jokaisessa hänen näyttelemänsä elokuvan mainoksessa muiden yläpuolella. Laemmlen suunnitelma onnistui ja Lawrencesta tuli elokuvahistorian ensimmäinen todellinen "supertähti" ja pian "tähtikuume" levisi ympäri maailmaa ja aiheutti palkkioissa huimat nousut ja erot niiden välillä. Kun vuonna 1912 esimerkiksi tanskalainen Asta Nielsen ansaitsi vuodessa yli 80 tuhatta dollaria, Lawrence sai 13 000 dollarin tuloja.


title: Elokuvan historia

text: Ensimmäiseen maailmansotaan mennessä teatterielokuva oli vakiinnuttanut asemansa teollistuneissa maissa todellisena ison yleisön viihdelajina. Mykkyys saattoi jopa edistää sen leviämistä yli kielirajojen. Kaupallinen elokuva oli alussa lähes poikkeuksetta mustavalkoista mykkäelokuvaa, vaikkakin paljon kokeiluja tehtiin niin äänellä kuin värilläkin. Taiteellisesti kunnianhimoisimmat mykkätuotannot tehtiin toisaalta Saksassa (ekspressionistinen suuntaus) ja toisaalta nuoressa neuvostovaltiossa ennen Stalinin totalitaristisen hallinnon ja kulttuuribyrokratian vakiintumista. Neuvostoelokuvan tekijät ja teoreetikot kehittelivät etenkin leikkausta, montaasia.


title: Elokuvan historia

text: Äänielokuva löi itsensä läpi 1920-luvun loppupuolella, "The Jazz Singer" (1927) oli ensimmäinen pitkä puhuttu elokuva. Kun äänielokuva yleistyi, monet mykkäkaudella menestyneet elokuvatähdet joutuivat aloittamaan uransa uudestaan. Esimerkiksi Buster Keatonille ja muille mykkäkoomikoille ei ollut enää paljon kysyntää, vaan yleisö kaipasi Groucho Marxin ja Mae Westin kaltaisten koomikoiden jatkuvaa vitsailua. Suoranaista riehaantumista dialogin mahdollisuudesta ilmensivät puheeseen perustuvat Hollywoodin slapstick- ja screwball-komediat. Aluksi ääni toteutettiin optisella ääniraidalla, jonka kamera tallensi suoraan filmille kuvan tavoin. Tämän tekniikan äänenlaatua pidetään kuitenkin yleisesti heikkona, ja niinpä magneettisen äänentallennuksen keksimisen myötä ääni tallennettiin myöhemmin nauhalle, joka siirrettiin esityskopion perforoidulle magneettiääniraidalle. Nykyään digitaalinen äänitekniikka on elokuvien äänityksessä normaalia.


title: Elokuvan historia

text: Toisen maailmansodan aikana elokuva alistettiin paljolti propagandatarkoituksiin tai joka tapauksessa auttamaan sotaponnisteluissa. Italiassa alkoi jo ennen aseiden vaikenemista neorealistinen liike ohjaajinaan sellaiset nimet kuin Roberto Rossellini ja Vittorio de Sica. Neorealismille oli tunnusomaista dokumentaarisuuden yhdistäminen sosiaaliseen paatokseen sekä amatöörinäyttelijöiden käyttäminen.


title: Elokuvan historia

text: Värifilmi yleistyi pitkien elokuvien tuotannossa 1940-luvun loppupuolella, jolloin käytettiin pääasiassa Technicolor-järjestelmää. Technicolor jakoi kuvan kolmeksi eri värikomponentiksi (punainen, vihreä ja sininen), jotka tallennettiin omille mustavalkofilmeille. Tällä tekniikalla pystyttiin tuottamaan hyvinkin realistiset, joskin nykystandardeilla kovin kylläiset värit. Myöhemmin keksittiin komposiittivärifilmi, joka sisälsi kaikki värikomponentit samalla filmillä, joskin Technicoloria käytettiin elokuvan jälkituotannossa vielä 1970-luvun loppupuolella.


title: Elokuvan historia

text: Sekä ääni että väri olivat merkittäviä keksintöjä elokuvalle, mutta niiden vaikutus ei ollut vain tekninen. Värielokuvan ilmestyessä mustavalkoiselle elokuvalle tyypillinen dramaattinen valaistus lähes katosi. Jyrkkäkontrastisesta mustavalkokuvasta tuli tunnetuksi etenkin sodanjälkeinen amerikkalainen (film noir -elokuva). Kokonaan mustavalkofilmi ei kuitenkaan hävinnyt, vaan esimerkiksi Steven Spielberg ja Jim Jarmusch ovat tehneet pitkiä mustavalkoelokuvia, ja Suomessa mustavalkoelokuvia ovat tehneet niinkin erilaiset elokuvantekijät kuin Aki Kaurismäki ja Spede Pasanen, edellinen taiteellisin ja jälkimmäinen taloudellisin perustein. Mustavalkofilmi kun oli aikanaan paljon halvempaa kuin värifilmi.


title: Elokuvan historia

text: 1950-luku oli television yleistymisen aikaa, ja elokuvateollisuus sai varteenotettavan kilpailijan. Hollywood vastasi haasteeseen tuomalla teattereihin spektaakkelielokuvia (esimerkiksi "Ben Hur" ja "Spartacus"), joissa oli tähtinäyttelijöiden lisäksi houkuttimena uusi laajakuvatekniikka. Niistä merkittävimmiksi nousivat anamorfinen CinemaScope, Vistavision ja alkeellinen, joskin pioneerina tärkeä Cinerama. Mittavimmat elokuvat saatettiin kuvata jopa tavallista leveämmälle 65-milliselle filmille. Myöhemmin kehitettiin äärimmäisen suurta negatiivikuva-alaa hyödyntävä Imax-formaatti, joka on tosin pysynyt lähinnä dokumenttielokuvia tarjoavana erikoisformaattina.


title: Elokuvan historia

text: Myös elokuvatekniikan keveneminen auttoi elokuvaa taiteellisesti. 1950-luvun lopussa ammattimaiset elokuvakamerat olivat jo niin pieniä, että niillä pystyi kuvaamaan helposti käsivaralla lähes missä vain. Tämä kehitys innosti ranskalaisen uuden aallon elokuvaohjaajia, joiden merkitys esimerkiksi amerikkalaiselle elokuvalle on valtava. 1960-luvulla elokuvafilmeistä tuli herkempiä ja kuvausobjektiiveista valovoimaisempia, mikä mahdollisti kuvaamisen ilman erillistä valaistusta ja edesauttoi ranskalaisen uuden aallon tyyppistä spontaania elokuvaa.


title: Elokuvan historia

text: Viimeisin elokuvatekniikan mullistus on digitaalisuus. Digitaalinen kuvaus, editointi ja äänen taltiointi yleistyivät nopeasti 1990-luvun aikana, ja niistä on tullut varsinkin amatöörielokuvaajien keskuudessa suosittuja tekniikan suhteellisen halpuuden takia. Erityisesti digitaalisuus on auttanut dokumentaristeja, ja voidaankin sanoa, että 2000-luvulla dokumenttielokuva on jopa kokenut todellisen renessanssin.


title: Lebanon (New Hampshire)

text: Lebanon on kaupunki Graftonin piirikunnassa, New Hampshiressa, Yhdysvalloissa.


title: Lebanon (New Hampshire)

text: Lebanonista tuli kaupunki 4. heinäkuuta 1761. Se nimettiin Connecticutissa sijaitsevan Lebanonin kaupungin mukaan, josta monet kaupungin varhaisista asukkaista tulivat. Kaupungin pinta-ala on United States Census Bureaun mukaan 107,1 km². Siitä vesistöjä on 2,6 km² eli 2,39 %. Kaupungissa virtaa Mascomajoki. Kaupungin korkein kohta on sen itärajalla sijaitseva Shakervuori, joka kohoaa 505 metriin merenpinnan yläpuolella.


title: Lebanon (New Hampshire)

text: Lebanonissa oli vuoden 2000 väestönlaskennan aikaan 12 568 asukasta, 5 500 taloutta ja 3 178 perhettä. Asukastiheys oli 120,2/km².


title: Lebanon

text: Lebanon on ainakin seuraavien paikkojen nimi:


title: Pornonäyttelijä

text: Pornonäyttelijä on henkilö, joka esiintyy pornoelokuvissa. Useimmiten pornonäyttelijät esiintyvät alasti. Osa pornonäyttelijöistä on erikoistunut tiettyihin pornoelokuvien tyylilajeihin, joista heidät tunnetaan hyvin.


title: Pornonäyttelijä

text: Tunnettuja miespuolisia pornonäyttelijöitä ovat Ron Jeremy ja John Holmes. Naispuolisista pornonäyttelijöistä tunnettuja ovat Jenna Jameson ja Jenna Haze.


title: Pornonäyttelijä

text: Jotkut miespuolisista pornonäyttelijöistä ovat erikoistuneet homopornoon.


title: Olutravintola Pikkulintu

text: Olutravintola Pikkulintu on Itä-Helsingin Puotilassa sijaitseva anniskeluravintola. Pienestä koostaan huolimatta se on tunnettu monipuolisesta olut- ja erityisesti mallasviskivalikoimastaan, joka on tiettävästi Suomen laajin.


title: Olutravintola Pikkulintu

text: Tammikuussa 2006 brittiläinen Whisky Magazine listasi Pikkulinnun maailman parhaimpien viskiravintoloiden joukkoon . Kesällä 2007 Pikkulintu sijoittui Suomen parhaat baarit 2007 -äänestyksessä seitsemänneksi .


title: Malta (Ohio)

text: Malta on kylä Morganin piirikunnassa, Ohiossa, Yhdysvalloissa. Se sijaitsee Muskingumjoen rannalla, vastapäätä Morganin piirikunnan pääkaupunkia McConnelsvilleä.


title: Malta (Ohio)

text: Maltan pinta-ala on United States Census Bureaun mukaan 0,9 km², josta vesistöjä on 0,1 km² eli 8,82%. Vuoden 2000 väestönlaskennan aikaan Maltassa oli 696 asukasta, 283 taloutta ja 198 perhettä. Asukastiheys oli 866,9/km².


title: Malta (Ohio)

text: Malta on saanut nimensä Välimeressä olevan saaren mukaan. Nimen antoi yksi sen ensimmäisistä asukkaista, merimies, joka oli käynyt Maltan saarella.


title: Malta (Ohio)

text: Maltan nykyisenä pormestarina toimii Paul D. Barkhurst.


title: Malta (täsmennyssivu)

text: Malta tarkoittaa seuraavia:


title: Veikko Juntunen

text: Veikko Johannes Juntunen (s. 18. syyskuuta 1946 Posio) on suomalainen sanoittaja ja säveltäjä, aiemmalta ammatiltaan kirjaltaja. Hän on sanoittanut ja säveltänyt noin 1 800 kappaletta. Hän on tehnyt varsinkin on iskelmiä ja muuta tanssimusiikkia, mutta vähäisemmässä määrin myös lastenlauluja, joululauluja, hengellisiä lauluja, näytelmämusiikkia ja muun muassa pop-passion. Hänen kappaleistaan tunnetuimpia on Jamppa Tuomisen hitti ”Aamu toi ilta vei”.


title: Veikko Juntunen

text: Posiolta Ouluun nuorena muuttanut Juntunen soitti 1960-luvulla oululaisissa rautalanka- ja tanssiorkestereissa. Keikkailu jatkui 1970-luvun alkupuolelle asti. 1980-luvun alussa Juntunen muutti Kiiminkiin. Hänen ensimmäinen levytetty sävellyksensä ja sanoituksensa oli ”Nuoruus on hetki vain” (1970), joka oli samalla samassa kirjapainossa työskennelleen Matti Eskon ensilevytys. Jamppa Tuomisen ja Matti Eskon lisäksi Juntusen lauluja ovat levyttäneet muun muassa Frederik, Katri Helena, Kirka, Arja Havakka, Matti ja Teppo, Teuvo Oinas, Matti Ojala, Esko Rahkonen, Jari Sillanpää, Reijo Taipale, Souvarit, Solistiyhtye Suomi sekä Tarja Ylitalo. Myös Oulun Kärppien kannatuslaulu ”Kärpät on rautaa” (1980) on Juntusen tekemä.


title: Veikko Juntunen

text: Juntunen on säveltänyt myös hengellisen passion nimeltä "Noussut hän on", joka levytettiin vuonna 1979.


title: Veikko Juntunen

text: Juntunen palkittiin elämäntyöstään Suven Sävel -iskelmäfestivaaleilla 29. heinäkuuta 2006. Hän on käyttänyt myös salanimiä Manna Korpi, Tiina Kouva, O. Nuutimo ja Papol.


Veikko Juntunen


title: Ostoskärryt

text: Ostoskärryt ovat kaupoissa asiakkaiden käytössä oleva väline, jolla he voivat kuljettaa kaupan tuotteita kaupassa ja kassalle. Monissa kaupoissa saattaa myös olla mahdollisuus viedä kärryt kaupan pysäköintialueelle asti, jotta ostoksien lastaaminen autoon olisi helpompaa. Ostoskärryjen varastamisen ja niiden jonnekin hylkäämisen takia ostoskärryt on usein nykyään kiinnitetty eräänlaisilla lukoilla toisiinsa. Lukko avautuu syöttämällä kolikko sille varattuun aukkoon. Rahan saa takaisin, kun kärryn käy viemässä takaisin erityisiin kärrypysäkkeihin, joissa sen voi jälleen lukita kiinni toisiin kärryihin.


title: Ostoskärryt

text: Ostoskärryt ovat suuri, koriin verrattava, metallinen tai nykyisin myös muovinen kehikko, joka on nostettu renkaiden päälle. Kärryissä on tanko, josta voi ottaa kiinni ja työntää kärryjä ympäriinsä.


title: Ostoskärryt

text: Useimmissa ostoskärryissä on myös kokoontaitettava lastentuoli, johon lapsen voi panna istumaan kaupassakäynnin ajaksi ja joka kulkee mukana. Lapsille on myös joissain suurissa supermarketeissa erityinen ”autoversio”, eli ostoskärryt, joiden keulaan on asennettu muovinen autonkoppi, jonne vähän isommatkin lapset (2–5-vuotiaat) mahtuvat istumaan.


title: Ostoskärryt

text: Monien ostoskärryjen pyörät lukkiutuvat automaattisesti, kun niitä työnnetään liukukäytäville. Tämä on turvallisuuden kannalta keskeistä, sillä mikäli liukukäytävillä kuljetetaan kärryjä, joissa ei ole liukukäytäväpyöriä, ne voivat lähteä valumaan alaspäin.


title: Ostoskärryt

text: Ensimmäiset ostoskärryt esiteltiin asiakkaille 4. heinäkuuta 1937. Kärryt keksi Sylvan Goldman, joka omisti Piggly-Wiggly-kauppaketjun Oklahoma Cityssä. Goldman valmisti mekaanikko Fred Youngin avustuksella ensimmäiset ostoskärryt. Kärryt rakennettiin metallikehikosta ja sen alle lisättiin pyörät. Keksintöä mainostettiin osana uutta ”Ei ostoskorien kanniskelua” -suunnitelmaa.


title: Ostoskärryt

text: Keksintö ei aluksi saanut osakseen suurta suosiota. Miesten mielestä kärryt olivat neitimäisiä; naiset pitivät niitä jonkinlaisena uutena vaihtoehtona lastenkuljetukselle. Goldman palkkasi muutaman mallin – miehiä ja naisia – näyttämään kärryjen todellisen kätevyyden ja toimintatarkoituksen. Tämän jälkeen ostoskärryistä tuli suosittuja ja tunnettuja. Goldmanista tuli miljonääri, mutta hän jatkoi kärryjen suunnittelua parannusten toivossa. Ostoskärryjen kokoa suurennettiin, sillä kauppiaat huomasivat asiakkaiden ostavan sitä enemmän tavaraa mitä suurempi kori kärryissä oli.


title: Ostoskärryt

text: Moottoroidut ostoskärryt ovat istuttavia ostoskorilla, sähkömoottorilla ja navigointijärjestelmällä varustettuja pyörillä kulkeva liikkumisen apuvälineitä. Supermarkettien ja muiden suurten vähittäiskauppojen omistajat tarjoavat moottoroituja ostoskärryjä niille, joilla on pysyvä tai tilapäinen fyysinen vamma, joka voi vaikeuttaa kävelyä suurten myymälöiden läpi tai normaalin ostoskärryn työntämistä.


title: Maastoauto

text: Maastoauto (puhekielessä usein maasturi) on auto, joka on suunniteltu kulkemaan vaativissa tieolosuhteissa ja myös tien ulkopuolella (off-road). Tyypillistä maastoautoille on tavallista suuremmat ja karkeakuvioisemmat renkaat, korkeampi maavara ja hyvät lähestymis- jättö- ja ramppikulmat sekä alennusvaihteella varustettu nelivedon mahdollistava jakovaihteisto. Usein maastoautot ovat lisäksi normaaliautoa suurempia (vaikka tästä onkin haittaa maastoajossa), niissä saattaa olla iskutilavuudeltaan suurempi ja tehokkaampi polttomoottori ja niissä saattaa olla lukittava tasauspyörästö.Markkinoilla on myös niin sanottuja katumaastureita, joita ei enää ole tarkoitettu varsinaiseen maastokäyttöön. Myös varsinaisten maastoautovalmistajien mallistossa on katumaastureiksi luokiteltavia malleja.


title: Maastoauto

text: Katumaastureissa ei yleensä ole alennusvaihdetta jakovaihteistossa eivätkä niiden alustan ominaisuudet (maavara, pyörien joustovarat) vastaa varsinaisia maastoautoja. Yleensä niissä ei ole tasauspyörästön lukkoakaan, minkä seurauksena ristikkäisten pyörien jäädessä esimerkiksi maastoajossa vaille kosketusta maanpintaan, auto pysähtyy paikalleen tasauspyörästön välittäessä moottorin kaiken voiman näille pyörille.


title: AFS

text:
AFS, alkuperäiseltä nimeltään American Field Service, on kansainvälinen voittoa tavoittelematon vapaaehtoistoimintaan perustuva vaihto-oppilasjärjestö. AFS:n ohjelmiin osallistuu vuosittain yli 12 000 nuorta, ja toiminnassa on mukana noin 40 000 vapaaehtoista. Vuosien 1947 ja 2004 välisenä aikana AFS:n ohjelmiin osallistui
300 000 nuorta yli 50:stä maasta.


title: AFS

text: Järjestön perustivat Ranskassa vuonna 1914 ensimmäisen maailmansodan vapaaehtoiset ambulanssinkuljettajat. Maailmansotien päätyttyä toiminta muuttui taistelukenttien ambulanssitoiminnasta vaihto-oppilastoimintaan. Suomessa AFS on harjoittanut vaihto-oppilastoimintaa vuodesta 1948. Se on vanhin Suomessa toimivista vaihto-oppilasjärjestöistä. Suomen AFS:llä on paikallisyhdistyksiä ympäri maata. Paikallisyhdistyksissä toimii yli 2 000 vapaaehtoista.


title: AFS

text: AFS:n missiona on edistää rauhaa, suvaitsevaisuutta, oikeudenmukaisuutta ja vuorovaikutusta erilaisten ihmisten ja kulttuurien välillä oikeudenmukaisemman maailman luomiseksi.


title: AFS

text: Suomesta on AFS:n kautta mahdollista lähteä vaihto-oppilaaksi yli 40 eri maahan. Vuosittain maailmalla on noin 160-170 suomalaista AFS-vaihto-oppilasta. Suomeen tulee eripituisiin vaihto-ohjelmiin vuosittain yli 200 nuorta, jotka viettävät vaihto-oppilasaikansa suomalaisissa isäntäperheissä.


title: Tunnuslaatikko

text: Tunnuslaatikko on aikakaus- ja sanomalehtien jokaisessa numerossa oleva palsta tai kehystetty laatikko, jossa kerrotaan vähintään vastaavan päätoimittajan nimi, julkaisun painovuosi ja julkaisija. Näiden asioiden ilmoittamista edellyttää Suomessa laki sananvapauden käyttämisestä joukkoviestinnässä (5§):Julkaisijan on huolehdittava siitä, että julkaisussa, aikakautisessa julkaisussa ja verkkojulkaisussa on tieto julkaisijasta. Julkaisijan ja vastaavan toimittajan on huolehdittava siitä, että aikakautisessa julkaisussa ja verkkojulkaisussa on tieto myös vastaavasta toimittajasta. Julkaisussa ja aikakautisessa julkaisussa tulee olla tieto myös sen valmistamisvuodesta. – – Jos aikakautista julkaisua, verkkojulkaisua tai ohjelmaa varten on määrätty useita vastaavia toimittajia, tulee kyseisessä julkaisussa tai ohjelmatoiminnassa ilmoittaa, mistä julkaisun tai ohjelman osasta kukin heistä vastaa.


title: Tunnuslaatikko

text:
Lain edellyttämien tietojen lisäksi voidaan tunnuslaatikossa kertoa muiden toimittajien, taittajien, valokuvaajien, vakituisten avustajien ja muiden lehden tekoon vaikuttaneiden nimet ja yhteystiedot. Edelleen tunnuslaatikosta voi löytyä tietoa lehden tilaus-, irtonumero- ja ilmoitushinnoista, asiakaspalvelun ja ilmoitusmyyjien yhteystietoja, perustietoa lehteä julkaisevasta yrityksestä tai yhteisöstä sekä muita lukijoille, mainostajille, avustajille tai lehden muille sidosryhmille tärkeitä tietoja. Tunnuslaatikosta löytyy yleensä myös julkaisun ISSN-numero ja tieto julkaisun painaneesta kirjapainosta.
Yleensä laatikko on lehden alku- tai loppupuolella vakiopaikalla.


title: Tunnuslaatikko

text: Tunnuslaatikon nimitys "apinalaatikko" on toimittajien humoristista ammattikieltä.


title: Diamantina

text: Diamantina on kunta Minas Geraisin osavaltiossa Brasiliassa. Vuoden 2010 laskennassa väkiluku oli 45 880, arvio vuodelle 2016 on noin 48 000.


title: Diamantina

text: Diamantina perustettiin 1700-luvun alkupuolella nimellä "Arrial do Tijuco". Kaupunki oli 1700- ja 1800-luvulla timanttikaivosteollisuuden keskus. Diamantina on listattu UNESCOn maailmanperintökohteeksi hyvin säilyneenä esimerkkinä brasilialaisesta barokkiarkkitehtuurista.


title: Memorial Van Damme

text: Memorial Van Damme on Kuningas Baudouinin stadionilla Brysselissä vuosittain Ivo Van Dammen muiston kunniaksi järjestettävä yleisurheilutapahtuma. Kilpailu kuuluu nykyisin Timanttiliigaan. Aikaisemmin se kuului Timanttiliigan edeltäjään Kultaiseen liigaan.


title: Memorial Van Damme

text: Tapahtuman järjesti vuonna 1977 joukko toimittajia 22-vuotiaana auto-onnettomuudessa kuolleen 1976 Montrealin olympialaisten kaksinkertaisen hopeamitalistin Ivo van Dammen muistoksi.


title: Hiirenloukku

text: Hiirenloukku on pyydys, jota käytetään hiirten ja pienten rottien pyydystämiseen ja tappamiseen. Hiirenloukkuja käytetään useimmiten kotitalouksissa, joissa hiiriä on päässyt talon sisään. Hiirenloukkuja on monen mallisia, joissa osassa hiiri jää vain ansaan ja se voidaan vapauttaa elävänä takaisin luontoon.


title: Hiirenloukku

text: Tavanomaisimman hiirenloukun kehitti Hiram Maxim (Maxim-konekiväärin kehittäjä). Tavanomaisin hiirenloukku on rakenteeltaan yksinkertainen laite, jossa on voimakkaasti jousitettu tanko, joka laukeaa hiiren päälle murskaten sen niskan tai selkärangan, kun hiiri tarttuu kiinni ansassa olevaan syöttiin. Hiiri jää kiinni pyydykseen eikä vaella kuolemaan piiloonsa. Useimmiten syöttinä käytetään tuoretta juustoa, lihan palasta tai leivänpalaa. Uusissa loukuissa on usein muovinen jäljitelmä, jonka maun ja hajunpuutteen takia ansaan laitetaan usein normaali syötti lisäksi. Joissain moderneissa muovista valmistetuissa versioissa ansa laukaistaan ilman syöttiä (esimerkiksi paineen kohdistuessa loukun lattiaan). Lisäksi raadon poistaminen laitteesta voi olla mahdollista koskematta itse hiireen.


title: Hiirenloukku

text: Ensimmäisen hiirenloukun kehitti William C. Hooker of Abingdon, joka sai Yhdysvaltojen patenttiviranomaisten patentin numero 528671 rakenteestaan vuonna 1894 . James Henry Atkinson, brittiläinen keksijä, kehitti prototyypin vuonna 1897 nimeltään "Little Nipper", kehitti luultavasti Hookerin keksinnön perältä oman versionsa . John Mast of Lititz Pennsylvaniasta sai Yhdysvalloissa patentin samantyyppisen jousitoimisesta laitteesta vuonna 1899.


title: Hiirenloukku

text: Eräät ansat mahdollistavat hiiren elävältä vangitsemisen, jolloin ne voidaan palauttaa luontoon tai muuta käyttöä varten. On tärkeää että hiiri päästetään kauas talosta sen paluun estämiseksi, mutta usein hiiri kuolee stressiin tai sille tuntemattoman ympäristön takia.


title: Hiirenloukku

text: Uusimmissa hiirenloukuissa käytetään tappavaa sähkövirtaa. Hiiri muodostaa johteen, jolloin ansaan tullessaan hiiri sulkee virtapiirin. Loukku on usein eristetty muovilla tai muulla eristävällä materiaalilla vahinkojen estämiseksi. Laitetta myydään sekä yhden että useamman pyydystyskerran malleina.


title: Hiirenloukku

text: Liima-ansa, joka on tehty joko luonnon- tai synteettisistä aineista levitetään halutulle pinnalle, jonka jälkeen loukun keskelle laitetaan houkutin kuten ruokaa tai hajustetta. Tätä ansatyyppiä käytetään usein vain sisätiloissa, sillä ulkona erilaiset häiriötekijät kuten kosteus ja pöly vähentävät ansan tehoa. Ansaan joutunut hiiri voidaan vapauttaa kasviöljyn avulla. Tätä ansatyyppi on myrkytön ja siten sopiva ihmisasutuksissa. Toisaalta kuolema on paljon hitaampi kuin perinteisissä ansoissa jos asettaja ei tapa tai vapauta hiirtä.


title: Hiirenloukku

text: Strykniiniin upotetut pelletit olivat muutamia vuosia sitten suosittu tapa hävittää jyrsijöitä. Niiden käyttö on kuitenkin vähentynyt niiden myrkyllisten kemikaalien takia sekä aineen mahdollisesta kulkeutumisesta lasten ja lemmikkieläinten lähettyville.


title: Hiirenloukku

text: Ämpäriansalla voidaan myös pyydystää hiiriä. Ämpärin päällä on ramppi, jonka päässä on houkutin. Pohjalla on joko vettä tai muuta nestettä, kuten pakkasnestettä. Kun hiiri erilaisten syöttien tai houkuttimien vuoksi joutuu veteen se hukkuu koska reunat estävät hiiren pääsyn pois ansasta. Hukkumisen helpottamiseksi nesteeseen voidaan lisätä pintajännitystä vähentävää ainetta kuten saippuaa. Ilman nestettä ansa toimii myös ilman tappavaa vaikutusta, jos reunat ovat tarpeeksi korkeat tai liukkaat.


title: Hiirenloukku

text: RADAR-hiirenloukku (kehittänyt Rentokil Pest Control) tappaa jyrsijän hiilidioksidikaasulla, jonka jälkeen laite lähettää sähköpostia annettuun osoitteeseen tyhjentämistä ja uudelleenviritystä varten.


title: Hiirenloukku

text: "Rotanloukku" on samanlainen loukku, mutta on rakenteeltaan tehty rottia varten ja on siten isompi. Suurta varovaisuutta tulisikin erityisesti käyttää rotanloukkuja virittäessä, sillä ne ovat usein tarpeeksi voimakkaita murskaamaan rotan niskan tai selkärangan. Tämä voima on tarpeeksi suuri myös murtamaan ihmisen sormen (verrattuna hiirenloukkuun joka yleensä vain aiheuttaa kipua ja mustelman, muttei pysyvää vammaa).


title: Hiirenloukku

text: Hiirenloukut ovat yleisiä komediaelokuvissa, joissa tavallisesti pahaa aavistamaton henkilö satuttaa sormensa niihin.


title: Hiirenloukku

text: Ralph Waldo Emerson on viitannut hiirenloukkuun kuuluisassa sanonnassaan :"Rakenna parempi hiirenloukku, ja maailma avaa itsensä eteesi" ("Build a better mousetrap, and the world will beat a path to your door"). Tutkimukset eivät kuitenkaan ovat vahvistaneet tätä sanontaa löytyneen Emersonin kirjoituksista. Tämä lause on myös kirvoittanut kyynisempiä ajatuksia, kuten "jos rakennat paremman hiirenloukun, joku rakentaa paremman hiiren" ("If you build a better mousetrap, someone will build a better mouse").


title: Oppilasvaihto

text: Oppilasvaihto on toimintaa, jossa tavallisesti 15–18,5-vuotiaat oppilaat tutustuvat vieraan maan kieleen ja kulttuuriin käymällä koulua ulkomailla. Yleensä vaihto-oppilaat asuvat isäntäperheessä ja käyvät paikallista koulua yhden lukuvuoden ajan. Ikäraja on joillakin järjestöillä 14. Pääosin vaihto-oppilaaksi kuitenkin lähdetään lukion tai ammatillisen koulutuksen ensimmäisen lukuvuoden jälkeen.


title: Oppilasvaihto

text: Sana "oppilasvaihto" tulee siitä, että vaihto-ohjelmaan osallistuvat maat vaihtavat oppilaita keskenään. Isäntäperheet ovat tavallisesti vapaaehtoisia. Ohjelmia hoitavat järjestöt etsivät yleensä sopivat isäntäperheet oppilaalle. Nuorisovaihdossa nuoret tutustuvat maahan opiskellen tai töitä tehden, esimerkiksi leireillä. Opiskelijavaihdoksi kutsutaan toimintaa, jossa opiskellaan osa kotimaisesta tutkinnosta ulkomailla.


title: Oppilasvaihto

text: Oppilasvaihdot tulivat suosituiksi toisen maailmansodan jälkeen. Suomen ja Yhdysvaltojen välillä on ollut vaihtoa vuodesta 1948. Niiden tavoitteena on kasvattaa vaihto-oppilaiden ja isäntäperheiden jäsenten ymmärrystä ja suvaitsevaisuutta muita kulttuureita kohtaan sekä samalla parantaa oppilaiden kieli- ja sosiaalisia taitoja.


title: Oppilasvaihto

text: Oppilasvaihtoa järjestävät Suomessa muun muassa AFS, ASSE, Rotary-klubit, STS, EF Education First, YFU, United World College, Explorius, Into, TR-kielimatkat, UP Education, Universal Players ja Student Exchange Finland. Nuorisovaihtoa tarjoavat Allianssi ja Suomen Lions-liitto. Osa näistä toimijoista on kaupallisia, osa voittoa tavoittelemattomia, vapaaehtoisuuteen perustuvia järjestöjä.


title: Etelänmammutti

text: Etelänmammutti eli etelännorsu ("Mammuthus meridionalis") on sukupuuttoon kuollut mammuttilaji, joka eli plioseenilta pleistoseenille. Se oli yksi suurimmista tunnetuista norsueläimistä, ja saattoi kasvaa neljä metriä korkeaksi ja 10,7 tonnin painoiseksi. Etelänmammuti muistutti ulkonäöltään nykyistä aasiannorsua, mutta sillä oli paljon suuremmat syöksyhampaat. Syöksyhampaat olivat hieman käyrät, ja saattoivat olla jopa 3,2 metriä pitkät ja läpimitaltaan 30-senttiset.


title: Etelänmammutti

text: Etelänmammutti oli yksi ensimmäisistä mammuteista. Se eli avoimilla metsämailla Etelä-Euroopasta Aasiaan, eikä se ollut sopeutunut kylmään ilmastoon. Toisin kuin aiemmin uskottiin, etelänmammutti ei todennäköisesti levinnyt Pohjois-Amerikkaan.


title: Varjoankka

text: Varjoankka () on Disneyn vuosina 1991–1992 tuottama piirrossarja. Sarja on "Ankronikka"-sarjan spinoff-sarja. Sarja perustuu Varjoankan ja hänen apurinsa Heimo Huiman seikkailuihin Ankkalan kaupungissa ().


title: Varjoankka

text: Sarjan tunnetuin repliikki, joka mainitaan jokaisessa jaksossa on ”Let’s get dangerous!” (suomenkielisessä versiossa ”Ollaan vaarallisia!”).


title: Varjoankka

text:
Varjoankka ("Darkwing Duck")
Sarjan päähenkilö, joka suojelee Ankkalaa ilkeiltä rikollisilta. Luonteeltaan (omien sanojensa mukaan) itsekeskeinen ja pateettinen hölmö. Haluaa yleensä pelastaa kaupungin yksin, vaikka joskus onkin pakotettu vastaanottamaan apua muilta. Varjoankka on siviilielämässä nimeltään "Urho Sorsimo" ("Drake Mallard").


title: Varjoankka

text:
Heimo Huima ("Launchpad McQuack")
Varjoankan apuri ja ehdoton ihailija. Varjoankka tutustuu Heimoon ensimmäisessä jaksossa, kun tämä putoaa hänen lentoverstaansa katosta läpi. Heimon pyynnöistä huolimatta Varjoankka ei vielä tuolloin hyväksy häntä apurikseen. Myöhemmin Heimo kuitenkin vapauttaa Varjoankan vankilasta takuita vastaan, jolloin tämä hyväksyy Heimon apurikseen. Heimo Huima on suunnitellut Varjoankan aluksen, "Ukkosvaakun". Heimo on tuttu "Ankronikka"-piirrossarjasta, jossa hän oli Roope Ankan lentäjä.


title: Varjoankka

text:
Mimosa Aivohanhi ("Gosalyn")
Orvoksi jäänyt tyttölapsi, joka asui orpokodissa. Ensimmäisessä jaksossa rikollinen "Taurus Bulba" yrittää saada Mimosan itselleen, mutta Varjoankka pelastaa hänet. Mimosa ja Varjoankka tutustuvat toisiinsa, ja hän saa olla Varjoankan luona turvassa siihen asti, kunnes Varjoankka saa rikollisen kiinni. Myöhemmin Varjoankka ottaa kuitenkin Mimosan omaksi kasvattilapsekseen.


title: Varjoankka

text:
Turboankka ("Gizmo Duck")
"Ankronikka"-piirrossarjasta tuttu henkilö, joka oli Roope Ankan pankkiirina siviilissä, mutta esiintyi myös sankari Turboankkana, joka yritti pelastaa kaupungin rikollisilta. Eräässä jaksossa he tapaavat taistellessaan pahaa Varjoankkaa vastaan, jolloin Varjoankka ja Turbo joutuvat tekemään yhteistyötä, vaikka ensin Turbo luuleekin Varjoankan kuuluvan rikollisiin piireihin hyvin pitkälle sarjan loppua.Eräässä jaksossa autotien vieressä seisoi mainos, jossa oli kuva Roope Ankasta. Eräässä jaksossa myös televisioruudusta näkyy Tikun ja Takun kasvokuvat. Yhdessä jaksossa Varjoankka ja agentti Turo Pontti matkustavat Vilpert Härskin saarelle, jossa lomailevat muun muassa Karhukopla, Milla Magia ja Kulta-Into-Pii.


title: Varjoankka

text:
Sarjaa on esitetty 1990-luvun puolivälissä MTV3-kanavalla tekstitettynä, myöhemmin sitä ei ole esitetty uusintana pyynnöistä huolimatta. Sarjan jaksoja suomenkielisellä jälkiäänityksellä on julkaistu koti- ja vuokrakäyttöön tarkoitettuina VHS-kasetteina. Mahdollisesta DVD-julkaisusta ei ole tietoa. Kaapelikanava Toon Disneyllä on esitetty jaksoja sekä suomenkielisellä puheella että tekstitettynä."Listassa näkyy vain osa hahmoista".
Wizard Magazine listasi vuonna 2001 Varjoankan sijalle 54 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 93.


title: Varjoankka

text: "Video-oppaassa" vuodelta 1994 Markku Salmi kutsuu "Varjoankan" suomeksi dubattua VHS-julkaisua Disneyn liukuhihnatuotannoksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Varjoankka

text: Sarjasta tehtiin videopeli nimeltä "Darkwing Duck" NES-konsolille ja Game Boylle.


title: Jaún kansallispuisto

text: Jaún kansallispuisto on kansallispuisto, joka sijaitsee Amazonasin osavaltiossa, Brasiliassa. Se on perustettu 24. syyskuuta 1980.


title: Jaún kansallispuisto

text: Puisto on Etelä-Amerikan suurimpia metsien suojelualueita peittäen alleensa 23 000 neliökilometriä maata. Pääsy puistoon on rajoitettu ja Brasilian hallituksen lupa tarvitaan alueelle pääsyyn.


title: Jaún kansallispuisto

text: Jaú on hyvä esimerkki trooppisen sademetsän suojelusta Amazonin alueella. Puistossa elää muun muassa jaguaareja, manaatteja ja amazonindelfiinejä.


title: Jaún kansallispuisto

text: Kansallispuisto on osa UNESCOn maailmanperintökohdetta, johon kuuluu myös Mamirauán ja Amanan kestävän kehityksen suojelualueet sekä Anavilnahasin ekologinen asema.


title: NFC East

text: NFC East on amerikkalaisen jalkapallon ammattilaisliigan National Football Leaguen National Football Conferencen itäinen divisioona. Siinä pelaa neljä joukkuetta: Dallas Cowboys, New York Giants, Philadelphia Eagles ja Washington Redskins.


title: NFC East

text: Kun divisioona muodostettiin AFL:n ja NFL:n yhdistyttyä vuonna 1970, siihen kuului myös St. Louis Cardinals. Vaikka joukkue siirtyikin Tempen kaupunkiin, Arizonan osavaltioon vuonna 1988, Cardinals pysyi NFC Eastissä vuoden 2002 uudelleenjärjestelyyn saakka. Tällöin Cardinals siirtyi NFC Westiin. Vaikka St. Louis Ramsin kotipaikka sijaitseekin maantieteellisesti idempänä kuin Dallas, Cowboys pysyi NFC Eastissä ja Rams NFC Westissä kummankin pitkän divisioonahistorian ansiosta: Cowboysin keskeisiä kilpakumppaneita ovat kaikki kolme muuta NFC Eastin joukkuetta ja Ramsillä on NFC Westissä pitkä ja vaihteleva historia San Francisco 49ersin kanssa.


title: NFC East

text: NFC Eastin joukkueet ovat selviytyneet Super Bowliin ennätykselliset 19 kertaa ja voittaneet niin ikään ennätykselliset 11 kertaa. Divisioonan joukkueista ainoastaan Philadelphia Eagles on ilman Super Bowl -voittoa, mutta on pelannut ottelussa kahdesti.* - Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Washington Redskinsin voittoprosentti oli divisioonan paras.


title: NFC East

text: Joukkue oli vuoteen 1988 saakka nimeltään St. Louis Cardinals. Cardinals siirtyi NFC Westiin kaudella 2002.


title: Clifters

text: Clifters on vuonna 1979 perustettu suomalainen pop/rock-yhtye. Yhtye otti vahvoja vaikutteita The Beatles -yhtyeeltä, ja eräs sen tunnetuimmista kappaleista on The Beatles -cover "Elekieltä" (alun perin "Here Comes the Sun"). Muita tunnettuja kappaleita ovat muun muassa "Angelica", "Leikkikalu" ja "Kreivi".


title: Clifters

text: Cliftersin johtohahmoina toimivat Jiri Nikkinen ja Ari "Luri" Luokkala. Myös kitaristi Lauri "Lare" Murtomaa on ollut mukana yhtyeessä ensimmäisestä LP-levystä alkaen, mutta yhtyeen rumpalit ovat vaihdelleet aikojen saatossa useasti.


title: Clifters

text: Clifters perustettiin vuonna 1979. Vuoden 1983 Rock SM -kilpailuissa yhtye sijoittui kolmanneksi.


title: Clifters

text: Ensimmäinen single "Sitting in My Room" julkaistiin vuonna 1984. Sitä seurasi ensimmäinen albumi "Kuningas" vuonna 1987. Toinen levy "Kuningatar" menestyi jo hyvin ja valittiin vuoden levyksi 1988. Läpimurron yhtye teki vuonna 1989 julkaistun "Sexi on in" -levyn myötä. Levy sisälsi muun muassa radiohitit "Elekieltä", "Leikkikalu" ja "Angelica". Jaana Rinne on sanoittanut seuraavat Clifters-levyt: "Kuningas" (1987), "Kuningatar" (1988), "Sexi on in" (1989), "Humala on jumala" (1990), "Sormus" (1991), "Pirun kaunis nainen" (1992) ja "Aurinkokuningas" (1990).


title: Clifters

text: One Inch Rock -levy-yhtiön painostuksesta Clifters julkaisi nopeasti toisenkin cover-levyn "Humala on jumala" vuonna 1990. Sitä seurasi vuonna 1991 "Sormus", joka oli omia sävellyksiä ja tuotanto Pet Shop Boys-vaikutteista musiikkia. "Pirun kaunis nainen" -levy julkaistiin vuonna 1992. Levy sisälsi pääosin julkaisemattomia cover-esityksiä "Sexi on in" (1989) ja "Humala on jumala" (1990) -äänityksistä. Näiden kolmen cover-albumin johdosta kokoonpano usein mielletäänkin cover-kappaleiden soittajaksi, vaikka pääosa tuotannosta 1987-1992 onkin omia, lähinnä Jiri Nikkisen säveltämiä ja Jaana Rinteen sanoittamia lauluja. Vuonna 1992 Nikkinen ilmoitti eroavansa yhtyeestä, turhautuneena julkaisupolitiikkaan, ja yhtye jäi telakalle. Nikkinen jatkoi uraansa ensin Revolver-yhtyeessä ja tämän jälkeen sooloartistina.


title: Clifters

text: Clifters julkaisi vuonna 1997 "Pop"-kokoelmalevyn. Albumi sisälsi 1990 tehdyn julkaisemattoman "Aurinkokuningas" -levyn ja kokoelman Clifters-tuotantoa 1987–1991. "Jean D'Arc" ja "Kuu soi kumisooloo" soitettiin uudestaan 1997, muiden "uusien" kappaleiden ollessa vuodelta 1990. "Aurinkokuningas" piti alun perin julkaista 1990 "Humala on jumala" -levyllä, josta suunniteltiin tuplalevyä.


title: Clifters

text: Vuonna 2002 yhtye herätettiin jälleen henkiin, kun sitä pyydettiin soittamaan Raumanmeren juhannukseen. Yhteistyö toimi ja syksyllä julkaistulle "Clifters on in" -kokoelmalle yhtye nauhoitti kaksi uutta kappaletta (toisen ollessa uusi versio "Hyvä Bore" -kappaleesta). Silloin Jiri palasi takaisin Cliftersin kokoonpanoon. Vuonna 2004 julkaistiin levy "Nyt", joka sisälsi pelkästään uutta ja omaa materiaalia. Cliftersin uusin levy on 9. toukokuuta 2007 ilmestynyt "Bang Bang".


title: Clifters

text: Clifters on julkaissut uransa aikana yhdeksän studioalbumia ja neljä kokoelmalevyä.


title: Rocasin atolli

text: Rocasin atolli on asumaton atolli, joka kuuluu hallinnollisesti Rio Grande do Norten osavaltioon Brasiliassa. Atollin pinta-ala on 7,5 km² ja ellipsinmuotoisen saaren pidempi akseli on 3,7 ja lyhyempi 2,5 kilometriä pitkä.


title: Rocasin atolli

text: Atolli on suojelualue ja se listattiin UNESCOn maailmanperintöluetteloon vuonna 2001 yhdessä viereisen Fernando de Noronhan saariston kanssa. Suojelualueella asuu useita eri kilpikonna-, hai-, delfiini-, ja merilintulajeja. Atolli koostuu pääasiassa korallista ja punalevistä.


title: Museotie

text: Museotie on tieverkon osa, joka on erityispiirteiltään tai historiansa perusteella merkityksellinen. Tie voi olla edelleen normaalissa käytössä tai sen on syrjäyttänyt uudempi tieyhteys. Museotiet on useimmiten merkitty tiekarttoihin ja maastoon. Tiet on pyritty jättämään siihen tilaan, että kävijä saa käsityksen entisajan tiestöstä ja liikenneolosuhteista. Joskus tie itsessään vaikuttaa tavalliselta maantieltä, mutta sillä on historiallinen tausta. Esimerkkinä museotiestä on Petsamoon johtaneen Jäämerentien eräs osuus, Inarin kunnassa sijaitseva Magneettimäki, joka on katsottu historiallisesti merkittäväksi kohteeksi. Toinen huomattava museotie on Suomussalmella Raatteeseen johtava tie jonka varrella käytiin ankaria taisteluja talvisodan aikana.


title: Museotie

text: Tiehallinnon ja sen edeltäjän Tie- ja vesirakennuslaitoksen valintaperusteina on ollut tien valtakunnallinen historiallinen ja kulttuurihistoriallinen merkitys, tietekninen merkitys, tie- ja liikennehistoriallinen merkitys, paikallinen erikoismerkitys, ennallaan säilyttämisen edellytykset sekä alkuperäisyys.


title: Museotie

text: Vastuu tienpidon perinneasioista kuuluu Pirkanmaan elinkeino-, liikenne- ja ympäristökeskukselle.


title: Museotie

text: Museoteitä ovat Elinkeino-, liikenne- ja ympäristökeskuksen luettelon mukaan vuoden 2012 joulukuussa seuraavat 22 tietä:


title: Museotie

text: Museoteistä Fagervikintie ja Tallimäki–Virojoki-tie ovat osia Suuresta Rantatiestä, ja Vanhalinnantie ja Porras–Renko-tie ovat osia Hämeen Härkätiestä. Kuortti–Miekansalmi-tie on osa Suurta Savontietä. Taistelutantereentien aikaisempi nimi oli Minnestodsintie. Peräkunnantiestä on käytetty museokohdeselvityksessä myös rinnakkaisnimeä Kuru–Ruovesi-tie. Luettelosta on poistettu Rautalammilla oleva Toholahti–Hankavesi -tie, joka oli vielä vuonna 2007 julkaistussa tiehallinnon museokohdeselvityksessä.


title: Bobo (sarjakuvalehti)

text: Bobo oli lapsille suunnattu sarjakuvalehti, jota julkaistiin Suomessa vuosina 1978–1985. Nimikkosarja Bobo oli Helge-sarjakuvasta tunnetun Lars Mortimerin luomus.


title: Bobo (sarjakuvalehti)

text: Bobo oli jonkinlainen peikko, jonka ainoa vaatekappale oli sulkahattu. Hän asui luolassa joka sijaitsi suuressa metsässä. Bobolla oli myös Flax-kiikari, joka mahdollisti salamannopean siirtymisen paikasta toiseen. Siirto tapahtui siten, että ensin kiikarin läpi katsottiin kohdetta mihin haluttiin päätyä ja sanottiin "kierrän kehät yx ja kax, saan esiin sanan FLAX!". Liikuttaessa kohteeseen mikä sijaitsi näkyvyysalueen ulkopuolella tarvittiin välisiirtoja.


title: Bobo (sarjakuvalehti)

text: Muita sarjan hahmoja olivat Nyppy, pieni, valkoinen ja kokonaan karvainen olento, joka kuului nyppyjen lajiin. Bobon tyttöystävä oli Klaara, aikoinaan metsään hylätty mollamaija.


title: Bobo (sarjakuvalehti)

text: Lehti ilmestyi kahdeksan kertaa vuodessa. Lisäksi vuosina 1977–1984 julkaistiin Bobo-vuosialbumit. Vuonna 1985 Bobo-lehteä ilmestyi enää yksi numero.


title: Aromammutti

text:
Aromammutti ("Mammuthus trogontherii") oli viileille aroille sopeutunut jättimäinen mammutti, joka ilmestyi maapallon viiletessä suuriin jääkausiin.
Se oli Euraasiaan 250 000 vuotta sitten ilmestyneen villamammutin edeltäjä.


title: Aromammutti

text:
Aromammutti oli todella jättimäinen mammuttilaji. Löydetty melko täydellinen naaraan luuranko on 4,7 m pitkä, 3,5 m korkea ja eläin painoi elävänä 7 tonnia.
On arvioitu, että suurin yksilö olisi ollut 5 m korkea ja painanut jopa 10–18 tonnia. Tällöin se oli suurimpia koskaan eläneitä norsun sukuisia eläimiä ja kuului kooltaan samaan sarjaan "Deinotherium"in, sukupuuttoon kuolleen Aasian elefanttilajin "Elephas recki"n ja Pohjois-Amerikan "Palaeoloxodon"in kolumbianmammutin kanssa. Aromammutin suuri koko on saattanut johtua osin mammutin kannalta runsasravinteisesta aroista, osin tarpeesta puolustautua saalistajia vastaan.


title: Aromammutti

text: Aromammutin hampaissa oli edeltäjäänsä korkeammat kruunut ja enemmän kiilleharjanteita, jotka sopivat kuivien arokasvien syömiseen. Ruohossa on hampaita kuluttavia piikappaleita, joita vastaan kiille on.


title: Aromammutti

text: Laji eli etelänmammutin elinalueita osin lämpimämmillä etelän metsäalueilla, osin viileämmillä aroilla ja savannimaisilla metsäaroilla.


title: Aromammutti

text:
Aromammutti ilmestyi, kun ilmasto kylmeni ja kuivui laajoilla alueille Euraasiassa, kun niin sanotut suuret 100 000 vuoden jääkaudet alkoivat. Tällöin alkoi laajoilla alueilla jäätiköiden eteläpuolella metsien, arojen ja tundran sekä näiden välityyppien vuorottelu, joka kehitti luultavasti Luoteis-Siperiassa "Mammuthus meridionalis"-lajista aromammutin.
On väitetty, että aromammutti olisi elänyt Siperiassa jo noin miljoona vuotta sitten. Varmasti aromammutti oli jo 750 000–500 000 vuotta sitten, eli Cromer-lämpökaudella. Se hävisi noin 300 000–200 000 vuotta sitten. Villamammutti kehittyi aromammutista noin 800 000–200 000 vuotta sitten.


title: Veikko Hanhirova

text: Veikko Johannes Hanhirova (9. tammikuuta 1915 Karunki – 9. syyskuuta 2004 Helsinki) oli 1950- ja 1980-luvun välisenä aikana Tornionjokilaakson ja Lapin kehitykseen keskeisesti vaikuttanut henkilö. Pääosan elämästään Karungissa syntynyt Hanhirova vaikutti kotikunnassaan ensin kunnallispoliitikkona ja paikallisen pankin johtajana. Valtakunnallisen uransa Hanhirova aloitti vuonna 1966 tultuaan valituksi eduskuntaan Keskustapuolueen riveistä. Kansanedustajana hän toimi vuosina 1966–1972 sekä 1975–1979. Vuodesta 1973 alkaen Hanhirova toimi Tornion kaupunginvaltuuston puheenjohtajana aina vuoteen 1980. Veikko Hanhirova sai kunnallisneuvoksen arvon vuonna 1973.


title: Veikko Hanhirova

text: Veikko Hanhirovan vanhemmat Iisak Eemil Hanhirova ja Hulda Sofia, o.s. Pelimanni, olivat maanviljelijöitä Karungin Aapajoen Hanhirovasta. Veikko oli kahdeksanpäisen sisarussarjan vanhin.


title: Veikko Hanhirova

text: Veikko Hanhirova suoritti maanviljelysteknikon tutkinnon Orismalassa ennen sotia.


title: Veikko Hanhirova

text: Sota-aika ja sen jälkeinen aika veivät kaikkiaan 12 vuotta. Sodassa Hanhirova yleni rykmentti 52:n komentajan adjutantiksi ja kapteenin arvoisena jalkaväkipataljoonan komentajaksi. Majuriylennys tuli vuonna 1967. Sota-ajan ansioista Hanhirova sai VR 4 tlk ja VR 3. Ne kertovat, että miehelle on annettu arvoa sotilaana – reserviläinen sai harvoin VR 3:n. Sodan jälkeisissä sekavissa oloissa Veikko Hanhirova siirtyi vähin äänin ulkomaille elättäen itsensä tilanhoitajana Brasiliassa.


title: Veikko Hanhirova

text: Suomeen Veikko Hanhirova palasi olojen rauhoituttua vuonna 1950 saaden päätökset niissä asioissa, joiden takia oli lähtenyt ulkomaanmatkalleen. Karungin valtuustoon hänet valittiin melkein heti ja Tornionlaakson Säästöpankin Karungin konttorin johtajaksi 1954, jota tehtävää hän hoiti aina vuoteen 1980 eläkkeelle siirtymiseensä asti. Lisäksi erilaiset maakunnalliset luottamustehtävät tulivat hänen hoidettavakseen.


title: Veikko Hanhirova

text: Valtakunnan politiikkaan hän tuli vuoden 1966 vaaleissa. Hän jatkoi karunkilaisena kansanedustajana sitä työtä, jota samalta seudulta lähteneenä oli hoitanut Markus Niskala eli alisen tornionjokilaakson väestön asioiden ajajana. Vuoden 1971 vaaleissa Hanhirova putosi eduskunnasta, mutta palasi takaisin vielä kaudeksi 1975–1979. Hanhirovan aktiiviseen politiikassa oloaikaan sattui myös terästehdastaistelu, joka päättyi Tornion kannalta onnellisesti – Outokumpu Oy teki aluepoliittisen päätöksen eduskunnan tuella ja päätti sijoituspaikaksi Tornion Röyttän.


title: Veikko Hanhirova

text: Kansanedustaja-aikanaan hän toimi useiden valiokuntien jäsenenä, kuten lakivaliokunnan, liikennevaliokunnan, suuren valiokunnan, talousvaliokunnan ja valtiovarainvaliokunnan jäsenenä.


title: Veikko Hanhirova

text: Presidentin valitsijamiehenä Hanhirova oli kolme kertaa eli vuosina 1962, 1968 ja 1978.


title: Eä

text: Eä on J. R. R. Tolkienin luoma kuvitteellinen universumi. Arda on planeetta Eässa ja Keski-maa maanosa Ardassa.


title: Morocco (Indiana)

text: Morocco on kaupunki Newtonin piirikunnassa, Indianassa, Yhdysvalloissa.


title: Morocco (Indiana)

text: Moroccon pinta-ala on United States Census Bureaun mukaan 1,5 km². Vesistöä ei ole. Vuoden väestönlaskennan aikaan kaupungissa oli 1 127 asukasta, 469 taloutta ja 296 perhettä. Asukastiheys oli 750,2/km².


title: Morocco (Indiana)

text: Moroccossa on muun muassa North Newton Junior-Senior High School. Kaupunki sijaitsee 44,6 mailia Garystä etelään.


title: Harmajan majakka

text: Harmaja () on saari ja majakka Helsingissä Suomenlinnan edustalla. Harmaja on myös yksi lukuisista rannikkosääasemista.


title: Harmajan majakka

text: Harmajan saarella on ollut tiettävästi jo 1500-luvulla purjehdusmerkki. Tunnusmajakka sinne tehtiin 1700-luvulla. Vuonna 1883 rakennettiin 7,3 metriä korkea valomajakka, mutta se huomattiin pian liian matalaksi, ja sitä korotettiin rakentamalla tornin alle nelikulmainen graniitista ja tiilistä tehty rakennelma. Silloin majakan korkeus kaksinkertaistui. Ensimmäinen valolaite oli Ranskasta hankittu petrolikäyttöinen valolaite, jossa oli Fresnel-linssistö. Majakassa oli myös iso sumusireenilaitteisto, joka ohjasi laivoja sumussa tai muuten huonossa säässä.


title: Harmajan majakka

text: Kansainvälistä majakka- ja majakkalaivaviikonloppua on Harmajan majakalla vietetty 2004 ja 2014, kun OH2ET ja OH2ZL perustivat sinne tapahtuman ajaksi amatööriradioasemat.


title: Gary

text: Gary on kaupunki Indianan osavaltiossa Yhdysvalloissa. Se sijaitsee Chicagon metropolialueen kaakkoisosassa ja on Laken piirikunnan suurin kaupunki. Se on väkiluvultaan (102 746, ) Indianan suurin kaupunki, joka ei ole minkään piirikunnan pääkaupunki.


title: Gary

text: Gary perustettiin vuonna 1906 ja nimettiin Elbert Henry Garyn mukaan. Kaupungin pinta-ala on 148,3 km². Siitä vesistöä on 12,25 %. Vuoden 2000 väestönlaskennan aikaan Garyssä oli 102 746 asukasta, 38 244 taloutta ja 25 623 perhettä. Asukastiheys oli 789,8/km². Väestöstä afroamerikkalaista alkuperää on 84,03 %, prosentuaalisesti suurempi määrä kuin millään muulla Yhdysvaltain yli 100 000 asukkaan kaupungilla. Gary sijaitsee Michiganjärven rannikolla. Gary-Chicagon kansainvälinen lentoasema sijaitsee kaupungin keskustasta 4,8 km luoteeseen.


title: Gary

text: Garyn nykyisenä pormestarina toimii Rudolph Clay (D).


title: Gary

text: Poptähdet Michael Jackson ja Janet Jackson ovat kotoisin Garysta.


title: Dunhargin Vainajat

text: Dunhargin Vainajat ovat fiktiivisiä olentoja J.R.R. Tolkienin "Taru sormusten herrasta" -kirjasta.


title: Dunhargin Vainajat

text: Keski-Maan Toisella Ajalla Vuoristolaiset vannoivat tulevansa taistelemaan Gondorin Kuninkaan puolesta, joka heidän elinaikanaan oli Isildur. Mutta kun tuli aika täyttää vala, Vuoristolaiset piiloutuivat Dunhargin vuorten uumeniin. Isildur kirosi heidät. He eivät saisi rauhaa, ennen kuin vala on täytetty. Vainajat asuivat Kuolleiden kulkutiellä, ja vain harvalla oli rohkeutta edes lähestyä kauhua levittävää porttia. Keski-Maan Kolmannella Ajalla Aragorn, Gondorin kruunun perillinen ratsasti Kuolleiden kulkutielle, mukanaan kääpiö Gimli, haltia Legolas ja pohjoisen Samoojia. Erechin Kivellä Aragorn kutsui Valapatot esiin, ja vaati heitä täyttämään valansa. Kuolleiden Kuningas, vainajien johtaja, suostui. Kuolleiden kulkutien päätyttyä Aragorn, Legolas, Gimli ja samoojat kaappasivat Mordorin palvelijoiden, Umbarin merirosvojen laivaston valapattojen avulla. Mikään terä ei niitä vahingoittanut. Vainajat kokoontuivat rannalle, ja Aragorn sanoi valan olevan täytetty. Kuolleiden Kuningas katkaisi keihäänsä, ja varjoarmeija katosi ilmaan. He olivat saaneet rauhan, eivätkä enää koskaan palanneet Keski-Maahan.


title: Dunhargin Vainajat

text: Peter Jacksonin elokuvassa "" (2003) Kuolleiden kulkutielle menevät vain Aragorn, Gimli ja Legolas, ja hevoset pakenivat portin edessä. Laivan kaappaus poistettiin elokuvan teatteriversiosta, mutta sen voi nähdä pidennetyssä erikoisversiossa. Kuolleet eivät usko Aragornin olevan Gondorin kuningas, ennen kuin hän näyttää heille Narsilia. Kuolleiden Kuningas puhuu elokuvassa useita lauseita. Suurimpana muutoksena elokuvassa on se, etteivät vainajat häviä laivan kaappauksen jälkeen, vaan tekevät selvää Mordorin koko armeijasta, joka hyökkäsi Minas Tirithiin. Sen jälkeen Aragorn päästää valapatot rauhaan. Valapatot katosivat Keski-Maasta ikiajoiksi.


title: Aikataulu

text: Aikataulu on taulukko tai lista, joka ilmaisee eri asioiden, ilmiöiden ja tapahtumien tulevia tapahtuma-aikoja. Aikatauluilla ilmaistaan mm. eri asemilla kulkuvälineiden saapuvia ja lähteviä aikoja. Aikatauluilla ilmoitetaan myös vaikkapa lentokentillä määränpää, mahdollinen myöhästyminen, milloin kone on lähdössä, milloin täytyy siirtyä porteille ja milloin koneeseen.


title: Aikataulu

text: Aikataulu voi olla ripustettuna seinälle tai kattoon, se voi olla myös taulu, joka jalkojen varassa seisoo lattialla. Se voi olla digitaalinen, elektroninen tai käsin kirjoitettu. Aikatauluja on joskus myös ilmoitettu sanomalehdissä ja teksti-TV:ssä.


title: Aikataulu

text: Myös koululaisten lukujärjestys on eräänlainen aikataulu. Myös tavallisella ihmisellä voi olla henkilökohtainen aikataulu, johon hän on merkinnyt tulevia tapaamisiaan ja muita menoja.


title: Aikataulu

text: Junaliikenne, olkoonpa se sitten matkustaja- tai tavaraliikennettä, perustuu aikatauluihin. Aikataulusto sisältää monenlaisia tietoja: se on rautateiden kuljetussuunnitelma, kuljettajan ajo-ohje, asiakkaan tietolähde oman matkansa vaiheista ym. Aikatauluista johdetaan myös muita tietoja. Näitä ovat mm. veturi- ja vaunukierrot sekä junien ja asemien miehitykset. Kaiken kaikkiaan perehtyminen aikatauluviidakkoon syventää tietoutta rautatieliikenteestä ja auttaa monessa kohdin ymmärtämään, miksi vaikkapa jokin tietty juna kulkee juuri sinä ajankohtana ja juuri sellaisessa kokoonpanossa kuin se kulkee.


title: Ella Lahtinen

text: Ella Astrid Powell (o.s. Lahtinen, s. 1982 Heinolan maalaiskunta) on gospelhenkistä soulia laulava suomalainen artisti. Lahtinen osallistui Tenavatähti-kilpailuun vuonna 1992 ja sijoittui toiseksi kappaleilla ”Lounatuulen laulu” ja ”Lapsen maailma”. Lahtinen esiintyi monissa konserteissa, esimerkiksi Lapsen tähden -kampanjan suurkonserteissa. Hän myös levytti kampanjan samannimisen tunnuskappaleen.


title: Ella Lahtinen

text: Lahtinen on tehnyt kolme soololevyä: "Monen monta mukavaa" (1992), "Ilostiikkaa" (1994) ja "Tuulee" (1999). Kaksi ensimmäistä ovat lasten musiikkia ja kolmas lähinnä nuorille suunnattua. Lisäksi hän teki sisarensa Sara Lahtisen kanssa yhteisen joululevyn nimeltä "Joulu sädehtii" (1995).


title: Ella Lahtinen

text: Lastenmusiikin jälkeen Lahtinen lauloi muun muassa Heavenly Swing -yhtyeessä, Just a test -bändissä sekä myös omaa nimeään kantavassa gospelkokoonpanossa nimeltä Ella Lahtinen Band. Sen jälkeen hän on toiminut musiikin parissa Yhdysvaltojen Tennesseessä. Musiikkityyli vaihtui rhythm and bluesiksi. Nykyään Lahtinen asuu Coloradossa Yhdysvalloissa. Hän avioitui 2007 australialaisen Matthew Powellin kanssa. Lahtinen on myös vieraillut Don Johnson Big Bandin laulajana.


title: Braintree (Massachusetts)

text: Braintree on kaupunki Norfolkin piirikunnassa, Massachusettsissa, Yhdysvalloissa. Sen väkiluku on noin 35 744 (2010).


title: Braintree (Massachusetts)

text: Braintree perustettiin 1600-luvulla ja nimettiin Essexissä sijaitsevan Braintreen kaupungin mukaan. United States Census Bureaun mukaan kaupungin pinta-ala on 37,6 km², josta 4,34 % on vesistöä. Vuoden 2000 väestönlaskennan aikaan Braintreessä oli 33 828 asukasta, 12 652 taloutta ja 8 907 perhettä. Asukastiheys oli 939,6/km².


title: Braintree (Massachusetts)

text: Braintreessä on kolme high schoolia.


title: Braintree

text: Braintree voi tarkoittaa seuraavia maantieteellisiä kohteita:


title: Nishiki

text: Nishiki on alun perin japanilainen polkupyörämerkki. Nishiki-pyöriä valmisti Kawamura-yritys. Kawamura käyttää Nishiki-nimeä Euroopassa ja on ainakin aikaisemmin käyttänyt Yhdysvaltoissa ja laadukkaimmissa malleissa Japanissa. Euroopassa Nishikiä markkinoidaan Suomessa, Virossa, Ruotsissa, Norjassa, Tanskassa, Saksassa, Alankomaissa, Belgiassa ja Luxemburgissa. Suomessa Nishiki-pyörien maahantuoja on Raul Hellberg Oy.


title: Kauppakeskus Ruoholahti

text: Kauppakeskus Ruoholahti on Helsingin Ruoholahdessa sijaitseva kauppakeskus. Kauppakeskus toimii Alkon entisessä pullotuskeskuksessa, johon se avattiin vuonna 2003.


title: Kauppakeskus Ruoholahti

text: Kauppakeskuksessa toimii noin 20 yritystä, joista suurimmat ovat K-Citymarket, K-Rauta, Tokmanni sekä Alko. Verkkokauppa.com toimi kauppakeskuksessa kahdeksan vuotta, kunnes se muutti Jätkäsaareen marraskuussa 2011. Kauppakeskuksessa toimii myös useiden yritysten toimistoja sekä erilaisia ravintoloita, apteekki sekä useita erikoisliikkeitä.


title: Kauppakeskus Ruoholahti

text: Kauppakeskuksen yhteydessä sijaitsevassa paikoitushallissa on 1 500 paikoituspaikkaa.


title: Stellerinmerilehmä

text: Stellerinmerilehmä ("Hydrodamalis gigas") on sukupuuttoon kuollut suuri sireenieläin, joka eli Beringinsalmen Aasian-puoleisella rannikolla. Sen löysi vuonna 1741 luonnontieteilijä Georg Wilhelm Steller, joka matkusti tutkimusmatkailija Vitus Beringin mukana. Pieni stellerinmerilehmäpopulaatio eli tuolloin Beringinsaaren ja läheisen Copper Island -saaren ympäristössä. Ennen ihmisen saapumista alueelle stellerinmerilehmä eli koko pohjoisen Tyynenmeren alueella. Laji kuoli sukupuuttoon vuoteen 1768 mennessä, eli vain 27 vuotta löytämisensä jälkeen, todennäköisesti metsästyksen seurauksena.


title: Stellerinmerilehmä

text: Nisäkkäiden nimityöryhmän ehdotus lajin uudeksi suomenkieliseksi nimeksi on ”stellerindugongi”.


title: Stellerinmerilehmä

text: Eri lähteiden mukaan stellerinmerilehmä kasvoi 7,5-10 metriä pitkäksi ja painoi 4 000-11 000 kg. Stellerinmerilehmällä ei ollut varsinaisia hampaita, vaan se pureskeli ravintonaan käyttämän ruskolevän parilla suussa olleella piikikkäitä harjanteella. Georg Wilhelm Steller ja hänen mukanaan ollut Sven Waxell tekivät muistiinpanoja näkemistään stellerinmerilehmistä. Niitä havaittiin kellumassa ja ruokailemassa alueen suurilla merileväesiintymillä rannikon matalilla vesillä. Stellerinmerilehmän iho oli paksu ja musta. Steller kuvaili sen muistuttavan vanhan puun kuorta. Lajin yksilöt olivat hidasliikkeisiä ja uteliaita. Steller ja muut mukana olleet pääsivät eläinten lähelle veneillä, joista he keihästivät tai ampuivat niitä toivoen haavoittuneiden yksilöiden kuolevan ja ajautuvan rantaan aaltojen mukana. Useimmiten haavoihinsa kuolleet yksilöt vajosivat kuitenkin meren pohjaan. Rantaan ajautuneet yksilöt teurastettiin ja niiden lihaa kuvailtiin naudanlihan makuiseksi. Lihan ohella stellerinmerilehmistä saatiin traania, jota polttaessa syntyi vain vähän savua ja hajua. Nahkaa käytettiin erilaisten nahkatuotteiden tekoon.


title: Stellerinmerilehmä

text: Stellerinmerilehmä on yksi harvoista nykyaikana sukupuuttoon kuolleista suurista nisäkäslajeista. Laji kuoli sukupuuttoon vuoteen 1768 mennessä, eli vain 27 vuotta sen löytymisen jälkeen. On mahdollista, että laji selviytyi vielä jonkin aikaa muiden saarten vesistöillä, mutta 1700-luvun lopun tutkimusretkeilijät eivät enää tavanneet yhtäkään yksilöä. On mahdollista, että laji oli harvinainen jo silloin, kun Steller löysi sen. Leonhard Hess Stejnegerin vuonna 1887 tekemän arvion mukaan stellerinmerilehmiä oli lajin löytöhetkellä jäljellä enää vain noin 1 500 yksilöä. Nykyisin kannan uskotaan olleen suurempi, sillä mallinnusten mukaan 1 500 yksilön kanta ei olisi selvinnyt vuoteen 1768 saakka. Luu- ja fossiililöydöistä tiedetään, että stellerinmerilehmän esiintymisalue on aikanaan ollut paljon suurempi kuin lajin löytöhetkellä. Löytöjä on tehty Tyynenmeren pohjoisosien rannikoilta aina Baja Californiasta Japaniin.


title: Stellerinmerilehmä

text: Lajin häviämisen syystä on esitetty erilaisia teorioita. Yhden teorian mukaan merisaukkojen metsästys romahdutti saukkokannan, mikä taas johti niiden ravintonaan käyttämien merisiilien kannan kasvuun. Merisiilit söivät puolestaan samaa ruskolevää, jota stellerinmerilehmät käyttivät ravintonaan. Merisiilit aiheuttivat näin tämän teorian mukaan stellerinmerilehmien kuolemisen nälkään. Teoriaa ovat kannattaneet tutkijat, joiden mielestä metsästys yksin ei riitä selittämään stellerinmerilehmän sukupuuttoa. Nykytutkimuksen mukaan stellerinmerilehmän metsästäjät surmasivat kuitenkin niitä paljon lajin lisääntymiskykyä nopeammin ja metsästystä pidetään merisaukkojen häviämistä todennäköisempänä syynä lajin sukupuutolle.


title: Stellerinmerilehmä

text: Lajista on jäljellä vain muutamia vanhoja piirroskuvia ja luurankoja. Yksi näistä harvoista luurangoista tuotiin Suomeen, Helsingin Luonnontieteelliseen museoon vuonna 1861. Se on toinen tiettävästi vain kahdesta säilyneestä stellerinmerilehmän luurangosta, jotka ovat peräisin luonnollisesti kuolleesta yksilöstä. Lähes kaikki muut maailman museoissa olevat luurangot on koottu teurastuspaikoilta löydetyistä jäännöksistä, ja ne sisältävät siten osia useista eri yksilöistä. Luuranko on nykyisin Helsingin luonnontieteellisen museon arvokkain näyte.


title: Keijo Ahlqvist

text: Keijo Ahlqvist (s. 17. kesäkuuta 1955 Kauhajoki) on suomalainen sarjakuvapiirtäjä. Hän on toiminut Limingan taidekoulussa sarjakuvaopettajana vuodesta 2000. Suomen sarjakuvaseura nimitti hänet sarjakuvaneuvokseksi vuonna 2009.


title: Keijo Ahlqvist

text: Ahlqvist piirsi Kemin kaupungin kunnalliskertomuksen 1985 sarjakuvamuotoon Hannu Sainion käsikirjoituksen pohjalta (nyk. Simeoni Hellman). Vuonna 1984 Ahlqvist myös aloitti kunnallispoliittisen huumorisarjakuvan "Kemistit" piirtämisen Kemin kaupungin tiedotuslehteen "Sortteeriin". Yhteistyössä Ari Kutilan kanssa hän teki ensimmäisen suomalaisen sarjakuvaoppikirjan, "Piirrä sarjakuvaa!", vuonna 1988. Kemin kaupunki on myöntänyt hänelle kulttuuripalkinnon 1987 ja 1989.


title: Keijo Ahlqvist

text: Ahlqvist on tehnyt myös sarjakuvamuotoisia kulttuuriarvosteluja "Kansan Tahtoon".


title: Keijo Ahlqvist

text: Keijo Ahlqvist käynnisti Kulttuurirahaston apurahan turvin vuonna 2008 sarjakuvantekowikin, jonka tarkoituksena on tarjota tietoa sarjakuvan tekemisestä. Sivusto käsittää toistatuhatta artikkelia ja yli 800 kuvaa.


title: Manaatit

text: Manaatit (heimo "Trichechidae", suku "Trichechus") ovat suuria vedessä eläviä nisäkkäitä. Manaatit eroavat merilehmistä ("Dugongidae") kallon ja hännän muotojen osilta. Manaattien hännät ovat melojen muotoisia, kun merilehmien hännät ovat haaroittuneita. Manaatit ovat kasvinsyöjiä, jotka viettävät suurimman osan aikaansa matalissa vesissä.


title: Manaatit

text: Manaatit elävät matalilla suistoalueilla Pohjois-, Keski- ja Etelä-Amerikan rannikoilla, sekä Karibianmerellä. Afrikanmanaatti ("Trichechus senegalensis") elää Afrikan länsirannikolla, kynnetönmanaatti ("Trichechus inunguis") elää Etelä-Amerikan itärannikolla ja lamantiini ("T. manatus") elää Länsi-Intian saaristossa Karibianmerellä. Jotkut pitävät Floridan manaattia omana lajinaan, mutta ITIS luokittelee sen "T. manatuksen" alalajina.


title: Manaatit

text: Vaikka manaatilla ei olekaan luontaisia vihollisia, ihmisten laajentuminen on pienentänyt sen luonnollista elintilaa rannikkoisilla suoalueilla, ja monet manaatit ovat saaneet vammoja moottoriveneiden potkureista. Manaatit syövät usein kalastusvälineistöä (koukkuja, metallipainoja yms.) normaalin ravinnon mukana. Nämä vieraat aineet tai esineet eivät tunnu vahingoittavan manaatteja — pois lukien siima, joka voi juuttua manaatin ruoansulatuskanavaan ja tappaa sen hitaasti.


title: Manaatit

text: Manaatit keskittyvät usein lähelle sähkövoimaloita, jotka lämmittävät vesiä. Ne ovat tulleet riippuvaisiksi tästä epäluonnollisesta lämmönlähteestä. Niiden tiedetään lopettaneen siirtyminen lämpimämpiin vesistöihin, koska tätä voimaloiden lämmittämää vettä on aina tarjolla. Viime aikoina voimaloita on suljettu, ja koska tiedetään manaattien riippuvuus näistä voimaloista, Yhdysvaltain Kalastus- ja villieläinviranomaiset koettavat löytää keinoja lämmittää vettä manaateille.


title: The Collection

text: The Collection voi tarkoittaa:


title: Paul Bostaph

text: Paul Bostaph (s. 6. maaliskuuta 1964, San Francisco) on toiminut Slayer-yhtyeen rumpalina vuosina 1992–1996, 1997–2001 ja 2013 alkaen. Hän liittyi Exodukseen vuonna 2005, mutta erosi siitä kuitenkin 2007. Hän on ollut myös Testamentin vuoden 2006 kiertueella rumpalina sekä antaa yksityisiä rumputunteja.


title: Vol. 2

text: Vol. 2 on Sapattivuosi-yhtyeen toinen albumi. Ensimmäisen tapaan se sisältää Black Sabbath -yhtyeen kappaleita suomen kielellä laulettuna.


title: Harri Pystynen

text: Harri Pystynen (25. huhtikuuta 1954 Heinola – 5. helmikuuta 1990 Kuusjoki) oli suomalainen muusikko ja sarjakuvapiirtäjä.


title: Harri Pystynen

text: Pystynen soitti huilua ja saksofonia lahtelaisessa progressiivisessa Haikara-yhtyeessä 1970-luvun alussa sekä klassista musiikkia Lahden kaupunginorkesterissa. Esiintymisjännityksen vuoksi hän lopetti muusikkona ja ryhtyi sarjakuvapiirtäjäksi vuonna 1985. Hän piirsi muun muassa "Pystynen"-sarjakuvaa "Rumbaan" ja "Ylioppilaslehteen" sekä "Seppo Sävel" -sarjakuvaa "Muusikko"-lehteen. Hänen tuotantonsa oli mustaa huumoria ja piirrosjälki pilapiirrosmaista muistuttaen jossakin määrin Kari Suomalaisen tyyliä.


title: Sapattivuosi (albumi)

text: Sapattivuosi on Sapattivuosi-yhtyeen ensimmäinen albumi. Se sisältää Black Sabbath -yhtyeen lauluja suomeksi laulettuna.


title: Kännykänheitto

text: Kännykänheitto on nimensä mukaisesti heittolaji. Tarkoituksena on heittää matkapuhelin niin pitkälle kuin se on suinkin mahdollista. Kännyköitä on useita, joista heittäjät saavat itse valita oman heittovälineensä. Kisapaikalla on vauhdinottoalue, jolta heittäjä ottaa tarvitsemansa vauhdin. Yliastutut heitot hylätään. Heittojen on osuttava erikseen merkittyyn heittosektoriin. Paikalla on viralliset kisatuomarit, jotka tuomitsevat heitot hyväksytyiksi tai hylätyiksi. Tuomioista ei voi valittaa. Lajin miesten maailmanennätys on englantilaisen Chris Hughffin 102,68 metrin heitto heinäkuussa 2012, joka syntyi Belgian mestaruuskisoissa. Suomen ennätys on rantasalmelaisen Ere Karjalaisen 101,46 metrin heitto elokuussa 2012, joka syntyi lajin maailmanmestaruuskisojen yhteydessä.


title: Kännykänheitto

text: Kännykänheiton maailmanmestaruuskisat on Savonlinnassa vuodesta 2004 asti pidetty urheilutapahtuma. Ensimmäinen tapahtuma pidettiin Kirkkopuiston kentällä 28. elokuuta 2004. Kisat järjestetään vuosittain elokuun lopussa. Kännykänheiton MM-kisoissa heitetään virallisilla MM-kisakännyköillä. Kilpailusarjoina on: Juniorisarja, Freestyle (yksilösarja + joukkuesarja) ja Original (yksilösarja + joukkuesarja, miesten ja naisten sarjat).


title: Kännykänheitto

text: Vuonna 2004 miesten yksilösarjan voitti Ville Piippo ja vuonna 2005 Mikko Lampi. Vuoden 2007 kilpailut pidettiin 25. elokuuta.


title: Subway

text: Subway on maailman suurin pikaruokaravintolaketju, jonka päätuote on "subit" eli täytetyt leivät asiakkaan valitsemilla täytteillä. Ketju on lähtöisin Yhdysvalloista mutta toimii nykyisin ympäri maailman.


title: Subway

text:
Täytettyjen leipien lisäksi Subwayn tuotevalikoimaan kuuluvat salaatit, naposteltavat sekä juomat. Aterian yhteydessä asiakas saa päättää ottaako hän lisukkeeksi cookien vai perunalastuja. Ketju tarjoaa myös aamiaista.
17-vuotias Fred DeLuca mietti vuonna 1965 Bridgeportissa Yhdysvalloissa, miten rahoittaisi lääketieteen opintojaan. DeLucan perhetuttu, tohtori Peter Buck neuvoi häntä avaamaan "Submarine sandwich" -ravintolan ja antoi Delucalle tuhannen dollarin šekin alkupääomaksi.


title: Subway

text: Fred DeLuca avasi ravintolan, jonka nimeksi tuli "Pete's Super Submarines", joka pian muotoutui nykyiseen muotoonsa Subway. Ensimmäisen ravintolan avauduttua ravintoloita ryhdyttiin avaamaan ympäri Connecticutin osavaltiota. Tavoitteena oli avata 32 uutta ravintolaa kymmenen vuoden aikana. Vuonna 1974 syntyi idea franchising-periaatteesta.


title: Subway

text: Franchising-konseptin käyttöönoton jälkeen ketju alkoi kasvaa voimakkaasti. Vuosina 1974–1984 avautui 600 uutta ravintolaa, vuonna 1987 ravintoloita oli jo yli tuhat. Ravintoloita on 39 591 kappaletta 102 maassa. Vuosittain Subway avaa ympäri maailmaa yli 2 000 uutta ravintolaa. Subwayn oman ilmoituksen mukaan ketjulla on Yhdysvalloissa, Kanadassa ja Australiassa jo enemmän ravintoloita kuin esimerkiksi McDonald'silla.


title: Subway

text: Subway julkaisi vuoden 2017 alussa mobiilisovelluksen, jonka ansiosta asiakas saa monenlaisia etuja. Asiakas saa jokaisesta asioinnistaan Subway-ravintolassa pisteitä, joilla hän voi lunastaa tuotteita Subway:stä. Sadalla pisteellä asiakas saa ilmaisen kuuman juoman, viidellä sadalla ilmaisen 15cm pitkän subin ja tuhannella pisteellä ilmaisen kokopitkän (30cm) subin. Sovellus on saatavilla Androidille sekä iOS:lle.


title: Subway

text: Suomeen Subway tuli heinäkuussa 2000, kun Helsingin Annankadun ravintola avautui. Suomen sadas Subway-ravintola avattiin lokakuun lopussa 2012 Kuopion Päivärannan K-Citymarketin yhteyteen. Taloustutkimuksen tekemässä tutkimuksessa Subway on on ollut useina vuosina paras pikaruokaketju. Vuonna 2014 Subway oli Suomen kolmanneksi suurin pikaruokaketju Hesburgerin ja Kotipizzan jälkeen.


title: Naisrauha

text: Naisrauha tarkoittaa lakia tai määräystä olla vahingoittamatta tai häiritsemättä erityisesti naisia. Tällä tarkoitettiin historiallisesti varsinkin kieltoa kajota seksuaalisesti naisiin ilman laillista avioliittoa. Nykyisin myös naisiin kohdistuvaa perheväkivaltaa ja avioliitossa tapahtuvaa seksuaalista hyväksikäyttöä pidetään naisrauhan rikkomuksina.


title: Naisrauha

text: Valloittajat ovat usein katsoneet oikeudekseen raiskata ja hyväksikäyttää valloittamiensa alueiden naisia. Puolustautujat on kuitenkin joskus saatu antautumaan helpommin lupaamalla jättää näiden naiset rauhaan.


title: Naisrauha

text: Naisrauha kuului muun muassa Ruotsin keskiaikaisiin rauhanvalalakeihin (edsöre). Suomen Ruotsilta valloittaneen Venäjän tsaari Aleksanteri I julisti myös naisrauhan.


title: Miss Massachusetts USA

text: Miss Massachusetts USA on vuosittainen kauneuskilpailu Massachusettsin osavaltiossa Yhdysvalloissa. Se pidettiin ensimmäistä kertaa vuonna 1952.


title: Miss Massachusetts USA

text: Miss Massachusetts USA pääsee edustamaan osavaltiotaan Miss USA -kilpailuun. Tähän mennessä kaksi Miss Massachusetts USA:a on voittanut Miss USA:n: Shawnae Jebbia (1998) ja Susie Castillo (2003). Lisäksi Diane Pollard pääsi vuonna 1978 ensimmäiseksi perintöprinsessaksi.


title: Salmi (täsmennyssivu)

text: Salmi tarkoittaa seuraavia:Salmi on muun muassa seuraavien henkilöiden sukunimi (suomalaisia ellei toisin mainita):


title: Refugi

text: Refugi (tai refugio, "pakolaiskeskus", "vetäytymispaikka") on alue, jolla olosuhteet ovat pysyneet suhteellisen vakaina silloinkin kun muualla tapahtuu suuria muutoksia, esimerkiksi jäätiköitymisten aikana. Siksi siellä on voinut säilyä eläinten, kasvien tai ihmisten populaatioita.


title: Refugi

text: Refugioteorian esitteli vuonna 1969 Jürgen Haffer selityksenä Amazonian alueen biodiversiteetille. Sen mukaan Amazonia olisi kuivunut jääkauden aikana niin, että vain kukkuloiden orografiset sateet olisivat ylläpitäneet metsäsaarekkeita savannin keskellä. Myöhemmät paleoekologiset tutkimukset ovat ristiriidassa Hafferin hypoteesin kanssa. Vaikka Amazonin tapaukselle etsitään muita selityksiä, Hafferin esittelemä konsepti on hyväksytty laajalti tiedeyhteisössä. Se on irrotettu alkuperäisestä yhteydestään jäätiköitymisestä tropiikin biodiversiteetin selittäjänä, ja tarkoittaa nyttemmin mitä tahansa eristäytyvää aluetta, jossa lajeja voi säilyä ekologisen muutoksen aikana.


title: Refugi

text: Great Smoky Mountainsin kansallispuiston lajikirjo on suurempi kuin ympäröivien alueiden, ja tämä on selitetty sillä, että alue olisi ollut refugio miljoonien vuosien ajan. Samoin tietyt vuoristojen havumetsät Kaliforniassa ja tammimetsät Meksikon ja Arizonan alueella ovat yleisesti tunnettuja potentiaalisia refugeja.


title: Refugi

text: Samaan tapaan kuin lämpimään sopeutuneet lajit löysivät suojapaikkoja kylmien kausien aikana, myös kylmään sopeutuneilla lajeilla on ollut refugeja lämpimien jaksojen aikana. Tyypillisesti nämä ovat sijainneet vuoristoissa.


title: Refugi

text:
Viime jääkauden kylmimpien vaiheiden aikana Eurooppa oli ihmisille elinkelpoinen vain osittain. Perinteisen tulkinnan mukaan isompia refugeja arvellaan olleen Euroopassa kaksi tai kolme: Välimeren länsiosassa (Ranskassa ja Cantabriassa), Itä-Euroopan tasangoilla ja mahdollisesti myös Lähi-idässä Turkin ja Levantin suunnalla. Tämä on päätelty arkeologisista kaivauksista ja geenitutkimuksista.. Mutta uudemmat tutkimukset viittaavat siihen, että lehtipuita mm. saarnea kasvoi näitä refugioita pohjoisempana, ja Unkarissa kasvoi ainakin kuusta luultavasti vuorten rinteillä. Keski-Euroopan vuoristojen refugit sijaitsivat
korkeammalla olevan vuoristotundran ja alhaalla olevan maruna/savikka-aron välissä suojaisissa paikoissa.


title: NetLimiter

text: NetLimiter on Windowsille suunniteltu kaistanrajoitusohjelma, jolla voi rajoittaa ohjelmien Internetin käyttöä (lataus ja lähetys), tai seurata sitä reaaliajassa. NetLimiterillä voi myös estää yksittäisiä ohjelmia käyttämättä nettiä ollenkaan, tai rajoittaa yksittäisten koneiden netin käyttöä IP -osoitteen perusteella. Se toimii Microsoft Windows 2000 -versiosta uudempaan.


title: NetLimiter

text:
NetLimiterin on kehittänyt Locktime Software ja se on sharewarea (28 päivää aikaa testata). NetLimiteristä on saatavilla kolme eri versiota: NetLimiter 2 Pro, NetLimiter 2 Lite ja NetLimiter 2 Monitor. Pro- ja Lite -versiot ovat maksullisia (Pro: $29.95 (22.80 €), Lite: $16.95(12.90 €)). "Monitor" on ilmainen, mutta siellä voi vain tarkkailla netin käyttöä.
NetLimiter 3 beta on myös saatavilla NetLimiterin sivustoilla


title: NetLimiter

text: NetLimiterin kotisivut


title: Susie Castillo

text: Susie Castillo (s. 27. lokakuuta 1979 Methuen, Massachusetts, Yhdysvallat) on yhdysvaltalainen, joka voitti Miss USA -kilpailun vuonna 2003. Hänellä on äitinsä puolelta puertoricolaisia ja isänsä puolelta dominikaanilaisia sukujuuria.


title: Susie Castillo

text: Castillo syntyi Methuenissa, mutta muutti vanhempiensa avioeron jälkeen äitinsä kanssa Lawrenceen. Hän aloitti mallinuransa teini-ikäisenä ja edusti vuonna 1998 Massachusettsia Miss Teen USA -kilpailussa. Hän pääsi edustamaan osavaltiotaan Miss USA -kilpailuun vuonna 2003 voitettuaan Miss Massachusetts USA -tittelin.


title: Susie Castillo

text: Castillo opiskeli Endicott Collegessa.


title: Sabbatum

text: Sabbatum on virolaisen Rondellus-yhtyeen albumi, joka sisältää Black Sabbath -yhtyeen lauluja keskiaikaisilla soittimilla ja latinan kielellä esitettyinä.


title: Luettelo Formula 1 -sarjaa johtaneista kuljettajista

text: Tämä on luettelo kuljettajista, jotka ovat johtaneet (keränneet eniten pisteitä yhdellä kaudella) vähintään yhden kilpailun ajan Formula 1:sten MM-sarjaa. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli.


text: Tähän on listattu ne kuljettajat, jotka ovat nousseet MM-sarjan johtoon kilpailun jälkeen, esim. Giuseppe Farina johti MM-sarjaa Britannian GP:stä aina Belgian GP:seen asti, kunnes Juan Manuel Fangio nousi MM-sarjan johtoon seuraavan kilpailun loputtua. Pisteet-kohta tarkoittaa kuinka paljon pisteitä oli kerättynä ennen kuin kuljettaja menetti MM-sarjan johtajan tittelin. Kaudella 2018 ajavat kuljettajat ja heidän nykyiset tallinsa on merkitty lihavoinnilla Johtajat-taulukossa.


text: Luettelo on päivitetty Abu Dhabin GP 2018 jälkeen.


text: Alleviivatuilla kohdilla tarkoitetaan johdettujen kilpailujen kokonaismäärää, jonka kuljettaja on kerännyt ajouransa aikana.


text: "Taulukko päivitetty Abu Dhabin GP 2018 jälkeen."


text: Luettelossa lihavoidut kohdat tarkoittavat kuljettajia, jotka ovat ilmoittautuneet kaudelle .


title: Sergio Aragonés

text: Sergio Aragonés (s. 6. syyskuuta 1937 Castellón, Espanja) on espanjalaissyntyinen sarjakuvapiirtäjä, joka on tehnyt piirroksia MAD-lehteen ja luonut sarjakuvahahmo Urho Epäonnensoturin ("Groo the Wanderer").


title: Sergio Aragonés

text: Aragonés muutti nuorena Espanjasta perheensä mukana Meksikoon. Vuonna 1962 hän muutti Yhdysvaltoihin. Hän päätyi New Yorkiin vain 20 dollaria mukanaan ja teki siellä hanttihommia kunnes meni näytekansion kanssa Mad Magazinen toimistoon kysymään töitä. Hänen englannintaitonsa ei ollut vielä kovin hyvä, joten hän pyysi tulkikseen Spy vs. Spy -sarjan luojan Antonio Prohíaksen. Prohías tosin osasi vielä vähemmän englantia. Madin kustantaja Bill Gaines onneksi piti Aragonésin näytetöistä ja palkkasi tämän.


title: Sergio Aragonés

text: Aragonés tuli kuuluisaksi sivujen mariginaaleihin piirtämistään pikkuruisista pilakuvistaan, eikä hänen suuremmissakaan kuvituksissaan yleensä ole paljon tekstiä vaan ne toimivat pelkän kuvan voimalla. Aragonés on nopea piirtäjä, ja joidenkin tietojen mukaan hän ei tee luonnoksia vaan piirtää sarjansa suoraan valmiiksi tussilla.


title: Sergio Aragonés

text: 1980-luvulla Aragonés loi Conan barbaaria parodioivan hahmon, Urho Epäonnensoturin. Semic julkaisi sitä myös Suomessa vuosina 1984–1985 yhteensä kahdeksan numeroa. Urho on myyttisessä maailmassa vaeltava soturi, jonka älyssä ei ole kehumista mutta jonka miekkailutaidot ovat erinomaiset. Sarjassa esiintyy myös Tietäjä, joka auliisti jakaa viisaita opetuksiaan kenelle tahansa, vaikka niistä ei aina kuitenkaan hyötyä olekaan. Urho ihastui kauniiseen naissoturiin Chakaaliin, joka ei ollut mikään hölmö vaan palkkasoturijoukon johtaja.


title: Reijo Karhinen

text: Reijo Tapani Karhinen (s. 17. tammikuuta 1955 Juva) on suomalainen vuorineuvos ja yritysjohtaja. Hän on toiminut OP-finanssiryhmän pääjohtajana vuodesta 2007. Marraskuussa 2017 Karhinen nimitettiin Valtion kehitysyhtiö Vake Oy:n hallituksen puheenjohtajaksi.


title: Reijo Karhinen

text: Karhinen varttui nelilapsisessa maanviljelijäperheessä Juvan kunnan Härkälän kylän Harjulan tilalla. Hän valmistui ylioppilaaksi Juvan yhteiskoulusta 1975 ja kauppatieteiden maisteriksi Turun kauppakorkeakoulusta vuonna 1979 pääaineenaan laskentatoimi. Opiskeluaikoinaan Karhinen työskenteli kesäapulaisena Turun Suomalaisessa Säästöpankissa. Muutoin hän on tehnyt koko opiskelujen jälkeisen työuransa OP-Pohjolan esimiestehtävissä.


title: Reijo Karhinen

text: Vuosina 1979–1984 Karhinen toimi Juvan Osuuspankin apulaisjohtajana, minkä jälkeen hän työskenteli toimitusjohtajana Varkauden (1985–1988), Savonlinnan (1988–1990) ja Kuopion (1990–1994) Osuuspankeissa. Vuonna 1994 Karhinen kutsuttiin Osuuspankkien Keskusliiton (OKL) ja Osuuspankkien Keskuspankin (OKO) johtokuntien jäseneksi.


title: Reijo Karhinen

text: Osuuspankkikeskuksen toimitusjohtajana ja OP-ryhmän pääjohtajan varamiehenä Karhinen toimi vuodesta 1997. Vuonna 2007 hänet nimitettiin OP-Pohjola-ryhmän pääjohtajaksi.


title: Reijo Karhinen

text: Karhinen on ollut useana vuonna ansiotuloiltaan Suomen sadan hyvätuloisimman joukossa. Vuonna 2009 hänelle myönnettiin vuorineuvoksen arvonimi ensimmäisenä koko työuransa finanssialalla tehneenä henkilönä. Karhinen on naimisissa ja hänellä on neljä lasta. Hän harrastaa golfia ja metsänhoitoa vapaa-ajan maatilallaan Pihlajaveden rannalla.


title: Reijo Karhinen

text: Karhisella on ollut runsaasti luottamustoimia pankkien ja eläkesäätiöiden hallintoelimissä. Lisäksi hän kuuluu muun muassa sosiaalialan järjestön HelsinkiMission valtuuskuntaan.


title: Johanna Virtanen

text: Johanna Virtanen voi tarkoittaa muun muassa seuraavia henkilöitä:


title: Ahvenanrauma

text: Ahvenanrauma eli Eteläkurkku () on Ahvenanmeren kapein kohta Ahvenanmaan ja Ruotsin välissä. Salmen suurin syvyys on 100 metriä. Ahvenanrauman pohjoisosassa Suomen ja Ruotsin rajalla sijaitsee Märketin majakkaluoto.


title: Sara Lahtinen

text: Sara Lahtinen (oikealta nimeltään Sara Reddrop, o.s. Lahtinen, s. 1986) on suomalainen laulaja. Hän voitti Lasten laulukilpailu Karusellin vuonna 1996. Hän esitti kappaleet ”Tyytyväinen Santeri” ja ”Sydämen muotoinen”. Jälkimmäisestä kappaleesta tehtiin single heti kilpailun jälkeen. Samana vuonna ilmestyi myös sooloalbumi "Yllätysten päivä", jonka musiikki on kristillispainotteista lastenmusiikkia. Ennen Karuselli-voittoa Lahtinen ehti levyttää sisarensa, tenavatähti Ella Lahtisen kanssa jouluäänitteen nimeltä "Joulu sädehtii". Niihin aikoihin Sara Lahtinen alkoi myös laulaa taustoja sisarensa konserteissa ja keikoilla.


title: Sara Lahtinen

text: Lahtinen piti joitakin vuosia hiljaiseloa, kunnes hän siirtyi Heavenly Swing -yhtyeen solistiksi entisen solistin, Ella-sisaren, lähdettyä siitä. Yhtye julkaisi levyn vuonna 2004. Tyylillisesti levyllä soitetaan swingiä sekä soulahtavaa gospelia ja bossa novaa. Lahtinen ei kuitenkaan vaikuttanut Heavenly Swingissä kovin kauan, vaan suuntasi Suomesta ulkomaille. Nykyään Lahtinen asuu Australiassa.


title: Kökarinselkä

text: Köökarinselkä () on merenselkä Ahvenanmaalla Kökarin ja Föglön saarten välissä. Kökarin ja Föglön etäisyys on noin 18 kilometriä.


title: Kökarinselkä

text: Osia:


title: Mali (Guinea)

text: Mali on kaupunki Guineassa. Se sijaitsee maan pohjoisosassa ja on Malin prefektuurin pääkaupunki. Se sijaitsee yli 1 300 metrin korkeudessa merenpinnan yläpuolella, mikä tekee siitä Guinean korkeimmalla sijaitsevan kaupungin.


title: Mali (Guinea)

text: Malista käytetään toisinaan myös nimeä Mali-ville erotukseksi Guinean naapurimaasta Malista. Kaupunki sijaitsee lähellä Mount Louraa ja Mount Lansaa.


title: Mali (täsmennyssivu)

text: Mali tarkoittaa seuraavia:Mali on seuraavien henkilöiden sukunimi:


title: Munsalan radikalismi

text: Munsalan radikalismi, Munsalan sosialismi tai munsalalaisuus () oli poliittis-idealistinen liike, joka vaikutti ruotsinkielisellä Pohjanmaalla, erityisesti Munsalan kunnassa, 1800-luvun lopulla ja 1900-luvun alussa. Munsalan radikalismiin liittyi myös sotilaskarkuruusilmiö etenkin jatkosodan viimeisenä vuonna 1944, jolloin munsalalaisia pakeni taisteluista ensin kotipitäjään ja sieltä Pohjanlahden kautta Ruotsiin.


title: Munsalan radikalismi

text: Munsalan radikalismi on monisyinen ja epäyhtenäinen ilmiö, johon kuului sekä poliittista idealismia että vaikuttamista, ja joka yhdisti erilaisia poliittisia radikaaleja. Yhtenäisenä piirteenä voidaan pitää sitä, että munsalalaiset pyrkivät yhteiskunnalliseen oikeudenmukaisuuteen ja yksilönvapauteen, tavoittelivat yhteiskunnallisia uudistuksia ja vastustivat monia perinteisiä instituutioita, kuten valtiokirkkoa.


title: Munsalan radikalismi

text: Munsalan radikalismiin liittyi voimakasta pasifismia, raittiusaatetta ja kansankasvatuksen merkityksen korostamista, sekä erityisesti Pohjanmaan oloihin poikkeuksellisen voimakkaita vasemmistolaisia näkemyksiä. Sen juuret olivat uskonnollisissa herätysliikkeissä, kuten pietismissä ja vapaissa suunnissa (erityisesti baptismissa), jotka levisivät alueella 1800-luvulla.


title: Munsalan radikalismi

text: Munsalan radikalismin poliittisena ytimenä oli vasemmistoradikalismi. 1920- ja 30-luvuilla vasemmiston äänestysprosentit Munsalassa olivat kolmin- tai nelinkertaisia ruotsinkielisen Pohjanmaan keskiarvoon verrattuna. Huippuvuonna 1945 äänesti 45 prosenttia munsalalaisista vasemmistoa. Vielä 60-luvulla Pietarsaaressa tunnettiin sanonta "Munsalassa ruohokin on punaista".


title: Munsalan radikalismi

text: Toisena vaikuttavana tekijänä Munsalalan radikalismissa olivat erilaiset herätyskristilliset suuntaukset. Pohjalainen herätyskristillisyys oli ensimmäisessä vaiheessa erityisesti pietististä, myöhemmin baptistista, ja 1900-luvulle tullessa nousivat puolestaan helluntailaisuus ja muut suuntaukset. Munsalan rauhanyhdistys (Munsala fredsförening) oli yksi maan suurimmista sotia edeltäneinä vuosina. 1800-luvun jälkimmäisellä puoliskolla vapaat suunnat tavoittelivat uskonnonvapautta ja itsenäisten seurakuntien sallimista. Tämä sai aikaan sen, että muutoin yleisesti uskontokielteinen vasemmistolaisuus ja herätyskristillisyys kietoutuivat erikoisella tavalla yhteen.


title: Munsalan radikalismi

text: Jatkosodassa esiintyi aikaisempaa laajempaa sotilaskarkuruutta. Elokuun 1941 aikana Suomen armeija ylitti vanhan rajan. Muun muassa useita munsalalaisia pakeni joukolla kesän 1944 suurtaisteluista. Pakomatka suuntautui kotiseuduille, kuten Munsalaan. Osalla matka jatkui veneillä Pohjanlahden yli Ruotsiin.


title: Munsalan radikalismi

text: Jatkosodan hyökkäys- ja asemasotavaiheen aikana karkuruus Ruotsiin oli vähäistä sekä rannikkopitäjissä että Pohjois-Suomen läntisissä kunnissa, lukuun ottamatta Kolaria. Määrä kohosi noin 800:aan vuoden 1944 alun ja Lapin sodan päättymisen välillä. Kolme neljäsosaa Ruotsiin paenneista oli kotoisin Pohjanmaan ruotsinkielisistä kunnista. Yhteensä Suomessa pakoilurikoksiin syyllistyi noin 31 000 – 35 000 miestä, varsinaisia karkureita lienee ollut noin puolet tästä.


title: Lumparn

text:
Lumparn on merenselkä Ahvenanmaalla Manner-Ahvenanmaan saaren keskellä. Sen ympärillä ovat pohjoisessa Sundin, lännessä Jomalan, etelässä Lemlandin ja idässä Lumparlandin ja Vårdön kunnat. Lumparn on syntynyt meteoriitin törmäyksessä syntyneeseen törmäyskraatteriin. Lumparnin allas on yksi harvoista paikoista Suomessa, josta voi löytää fossiileita. Tavallisimpia fossiileita alueella ovat oikosarvet, erilaiset lonkerojalkaiset, kotilot sekä "Asaphus"- ja "Illaenus"-sukujen trilobiitit.
Lumparnissa on ordovikikautista kalkkikiveä näkyvillä eräällä pienellä luodolla. Lisäksi kalkkikiveä on rannoilla ja Jomalan pelloilla runsaasti irtokivinä.


title: Lumparn

text: Lumparnista on joskus käytetty suomenkielistä nimeä "Lumpari". Tuolloin ruotsinkielinen muoto oli "Lumparen".


title: Kasurila

text:
Kasurila on noin 2000 asukkaan kylä Siilinjärvellä. Kasurilan kylä sijaitsee Siilinjärven kunnassa
vanhan 5-tien molemmilla puolilla, lähes kunnan maantieteellisessä keskipisteessä. Kasurilan kylän alue ulottuu kirkonkylän keskustan välittömästä läheisyydestä Jälän maisemiin. Kuopion keskustaan on kylältä matkaa noin 20 km ja Siilinjärven keskustaan noin 4 km. Kasurilan näkyvin osa on Kukkuri (kutsutaan myös Kasurilanmäeksi), noin 197 metriä korkea mäki, jonka päältä on hienot maalais sekä järvimaisemat Siilinjärvelle, myöskin sen päällä on pieni asuinalue. Kasurilassa toimii myös hiihtokeskus. Kasurilassa on luokat 1–6 käsittävä koulu, Kasurilan koulu. Kylältä on erinomaiset liikenneyhteydet joka suuntaan, lähistöllä on lentokenttä, rautatie, vesireitti syväväylineen, moottoritie ja esimerkiksi pyörätie kulkee Siilinjärveltä Kuopioon kylän ”halki”. Voidaan puhua Siilinjärven liikennekäytävästä, koska linjaautoliikenne on erittäin toimiva (vuoroväli 30min) sekä Kuopion että kirkonkylän suuntaan. Yhtenäiset linja-autopysäkit ovat parhainta mahdollista tasoa.


title: Kasurila

text: Kasurilan hiihtokeskus on Siilinjärveläisten sekä Kuopiolaisten suosima lähikeskus 4 kilometriä Siilinjärven kirkonkylästä etelään ja 20 kilometriä Kuopion keskustasta poihjoiseen mennessä Kasurilan kylässä. Kasurilan hiihtokeskuksessa on kymmenen rinnettä ja kuusi hissiä: yksi sompahissi, yksi mattohissi, sekä neljä ankkurihissiä. Rinteiden korkeuserot ovat 86-102m ja rinteet ovat luettavissa helposta, keskivaikeaan. Hiihtokeskuksessa toimii myös kahvio-ravintola, lipunmyynti sekä suksivuokraamo ja -korjaamo. Mäen alla on myös kaksi kotaa. Laskettelurinteiden lisäksi Kasurilassa on lumilautailijoille ja freestyle-laskettelijoille tarjolla Super Pipe, 2 street rinnettä, reilejä ja boxeja. Valaistua hiihtolatua on 5,1 kilometriä joka lähtee koulun viereltä viimeisen rinteen pieleltä ja nousee mäen päälle sekä kiemurtelee mäen päällystä palaten samaan paikkaan mistä lähdettiin. Ladun varrella on myös pieni kota. Kasurilassa toimii myös hiihtokoulu ja freestyleseura Kuosi ry.


title: Kasurila

text:
Kasurilassa toimii kyläyhdistys joka järjestää erilaisia talkootapahtumia kuten tienvarsien siivoamista.
Kyläyhdistyksellä on myös vastikään peruskorjattu kylätalo, jonka käyttö on jäänyt melko vähäiseksi.


title: Kasurila

text: Asutus Kasurilassa on levittäytynyt hajanaisesti laajalle alueelle. Asutusta on mäen juurella kuin myös päällä. Mäen päällä olevaa asuinaluetta suunniteltiin alun perin loma-asuntoalueeksi, jota alettiin rakentaa vuonna 1996, mutta nykyään suurin osa mökeistä on omistusasuntoja. Alueella on edelleen tuolloin valettuja loma-asuntojen pohjia. Kukkurin päälle, Kukkurintien päässä olevan levikkeen päähän (Kasurilan hiihtokeskuksen metsäreitille ja hiihtoladulle johtava tienpätkä) oli 1980-luvulla tarkoitus rakentaa hotelli, jonka takia kyseiseen paikkaan on rakennettu vesijohdot. Sekä rakentamattomiin asuntoihin (pelkät pohjat), sekä hotellin rakentamattomuuteen, johti ilmeisesti äkilliset taloudelliset vaikeudet, jotka rakennuttajia kohtasivat.


title: Kasurila

text: Kasurilan peltona tunnettu asuinalue on mäen kupeessa.


title: Kasurila

text: Kasurilan kylästä on tulevaisuudessa tulossa osa Siilinjärven kirkonkylää, kun sen asuinalueet levittäytyvät vuosi vuodelta kohti Kasurilaa. Kasurila on ollut jo pitkään elinvoimainen kyläyhteisö, mutta nyt siitä on tulossa osa keskustan ruutukaava-aluetta. Ensimmäinen asuinalue Kasurilaan Vanhan Pappilan kylkeen nousi vuosituhannen vaihteessa. Seuraava asuinalue vanhan viitostie kylkeen vastapäätä Räimäntien risteystä rakennettiin 2010-luvun aikana.


title: Teili

text: Teili () on merenselkä Ahvenanmaan saaristossa Vårdön ja Kumlingen saarten välillä. Suurin mitattu syvyys on yli 110 metriä.


title: Sergei Litvinov

text: Sergei Nikolajevitš Litvinov (23. tammikuuta 1958 Tsukerova Balka – 19. helmikuuta 2018 Sotši) oli venäläinen, aikaisemmin neuvostoliittolainen, moukarinheittäjä, olympiavoittaja ja kaksinkertainen maailmanmestari, myöhemmin valmentaja.


title: Sergei Litvinov

text: Ensimmäisen arvokisamitalinsa, hopeisen, Litvinov voitti vuoden 1980 olympialaisissa Moskovassa silloisen maanmiehensä ja pahimman kilpakumppaninsa Juri Sedyhin takana. 1982 EM-kisoissa Ateenassa hän saavutti pronssia, ja seuraavana vuonna Helsingin MM-kisoissa hän voitti kultaa tuloksella 82,68. 1984 Los Angelesin olympialaisia Neuvostoliitto boikotoi, eikä Litvinovkaan näin päässyt heittämään. 1986 EM-kisoissa Stuttgartissa hän saavutti hopeaa, ja vuotta myöhemmin Rooman MM-kisoissa hän puolusti menestyksekkäästi maailmanmestaruuttaan tuloksella 83,06. Kultamitalin hän voitti myös seuraavana vuonna, 1988 Soulin olympialaisissa tuloksella 84,84. Neuvostoliiton hajottua Litvinov siirtyi edustamaan Venäjää. Hän kilpaili vielä 1993 Stuttgartin MM-kisoissa ja sijoittui seitsemänneksi.


title: Sergei Litvinov

text: Uransa aikana Litvinov heitti kolme maailmanennätystä, joista viimeisin, 84,14 metriä, kesäkuussa 1983. Juri Sedyh rikkoi tämän ennätyksen seuraavana kesänä heittäessään 86,34. Litvinovin parhaaksi tulokseksi jäi Dresdenissä heinäkuussa 1986 heitetty 86,04 jota pisemmälle on hyväksytysti kiskaissut vain Juri Sedyh.


title: Sergei Litvinov

text: Myös hänen poikansa Sergei Litvinov on moukarinheittäjä, joka voitti EM-pronssia Zürichissä 2014.


title: Sergei Litvinov

text: Uransa päätyttyä Litvinov toimi muun muassa poikansa valmentajana kuolemaansa saakka. Litvinov lyyhistyi kuolleena pyörän satulasta harjoitussession jälkeen.


title: Lappvesi

text: Lappvesi on merenselkä Ahvenanmaalla Kumlingen ja Brändön (Lappo) saarten välillä.


title: Lappvesi

text: Osia:


title: Renault Mégane

text: Renault Mégane on Renault’n vuodesta 1995 lähtien valmistama alemman keskiluokan henkilöautomalli, joka tuli Renault 19:n seuraajaksi.


title: Renault Mégane

text: Ensimmäisen sukupolven Mégane esiteltiin syksyllä 1995 korvaamaan Renault 19. Uudessa mallissa käytettiin samaa pohjalevyä, moottoreita, vaihteistoja ja korisuunnittelua kuin edeltäjässään. Méganen akseliväli oli neljä senttimetriä edeltäjää pidempi, mutta kokonaisuuspituus lyheni kolmella sentillä. Tavaratila oli aiempaa pienempi, mutta sisätilat pysyivät entisen kokoisena. Nimensä auto sai Renault’n konseptimallilta vuodelta 1988. Mégane jatkoi Patrick Le Quémentin Lagunassa esittelemää tyylisuuntaa, huomattavimpana yksityiskohtana ”linnunnokka”-konepelti, joka lainattiin 1960-luvun Renault 16 -mallista. Muotoilussa toistuivat ellipsikuviot niin ulkona kuin sisälläkin. Méganen tekniikkaan perustui vuonna 1996 esitelty Mégane Scénic -tila-automalli.


title: Renault Mégane

text: Méganen valttina oli sen erinomainen kolariturvallisuus. Edistyksellinen turvallisuusratkaisu oli turvavöiden voimanrajoittimet. Luokkansa parhaana Mégane sai vuoden 1998 Euro NCAP -kolaritestistä tulokseksi neljä tähteä viidestä.


title: Renault Mégane

text: Korimalleina olivat aluksi viisiovinen hatchback sekä kaksiovinen coupé. Coupén akseliväli (247 cm) oli 11 senttiä hatchbackia lyhyempi, ja takaistuintilat (istuinjärjestys 2+2) olivat siksi varsin ahtaat.


title: Renault Mégane

text: Suomen moottorivalikoimassa oli 1,6e (75 hv), 1,6 (90 hv), 2,0 (114 hv), 2,0 16V (150 hv) ja 1,9D (64 hv). 1,6-litrainen oli suurennettu versio Renault 19:n 1,4-litraisesta Energy-moottorista, jota sai edelleen joillain markkinoilla. Edellismallin tavoin 2,0-litraisissa oli neljä vääntösauvaa takajousituksessa.


title: Renault Mégane

text: Syksyllä 1996 esiteltiin porrasperäinen korimalli, jota kutsuttiin nimellä "Classic". Porrasperän 510-litrainen tavaratila lukeutui luokkansa suurimpien joukkoon. Toinen uutuus oli Coupén lyhyempään koriin perustuva Cabriolet, jota valmisti Karmann Saksassa. 16V-mallissa katto avautui ja sulkeutui sähkötoimisesti.


title: Renault Mégane

text: Seuraavana syksynä suppeaa yhden moottorin dieselvalikoimaa laajensi 1,9-litrainen 98 hevosvoiman dTi. ABS-jarrut tulivat vakiovarusteeksi aivan vuoden lopussa.


title: Renault Mégane

text: Perusmalli oli nimeltään RN. Varusteluun sisältyi kuljettajan turvatyyny, kauko-ohjattava keskuslukitus, lämmitettävät etuistuimet (ei diesel), kaksiosainen takaselkänoja, ohjaustehostin, kierroslukumittari ja ohjauspyörän korkeussäätö. Verhoilu oli yhdistelmä kangasta ja plyysiä. Classicissa verhoilu oli kokonaan plyysiä.


title: Renault Mégane

text: RT-mallissa oli lisäksi sumuvalot, pääntuet takaistuimilla, ulkolämpömittari, kuljettajan istuimen korkeus- ja ristiseläntuen säätö, sähköikkunat edessä ja lämmitettävät sähköpeilit.


title: Renault Mégane

text: Coupéen tarjottiin S-pakettia, johon kuului kevytmetallivanteet, takaspoileri ja radio/CD-soitin.


title: Renault Mégane

text: Mégane koki kevyehkön kasvojenkohotuksen maaliskuussa 1999. Näkyvimmät muutokset olivat keulassa, jossa oli erilaiset etuvalot ja aavistuksen verran suurempi maski. Myös takavalot ja puskurit olivat uudet. Classicin takaluukun kanteen tuli kromilista. Uutta oli myös 12 vuoden puhkiruostumattomuustakuu. Ihka uutena korimallina esiteltiin farmari Break, jota valmistettiin Turkissa. Aiemmin vain 2,0-litraisten neljän vääntösauvan takajousitus tuli nyt kaikkiin malleihin.


title: Renault Mégane

text: Uuden moottorivalikoiman muodostivat 1,4 (75 hv), 1,4 16V (95 hv), 1,6 16V (110 hv) ja 1,9 dTi (100 hv). 2,0-litrainen (140 hv) suorasuihkutteinen bensiinimoottori tuli Suomeen vain Cabriolet-mallina.


title: Renault Mégane

text: Varustetasoiksi tulivat Confort, Grand Confort ja Sport.


title: Renault Mégane

text: Näistä edullisin vastasi aiempaa RT-varustelua lisättynä matkustajan turvatyynyllä, sivuturvatyynyillä, ajotietokoneella sekä takaistuimen keskipaikan kolmipisteturvavyöllä ja pääntuella. Verhoilu oli kankaan ja plyysin yhdistelmä.


title: Renault Mégane

text: Grand Confortissa oli lisäksi sähköikkunat takana, takaistuimen keskikyynärnoja ja paremmin muotoillut etuistuinten pääntuet.


title: Renault Mégane

text: Sport sisälsi kevytmetallivanteet, valkopohjaiset mittarit, nahkaverhoillun ohjauspyörän, urheiluistuimet ja takaspoilerin.


title: Renault Mégane

text: Vuosimallin 2000 Cabrioletissa katto oli sähkötoiminen myös 1,6-litraisissa.


title: Renault Mégane

text: Syksyllä 2000 varustetasoiksi tulivat Authentique, Expression, Privilège ja Dynamique.


title: Renault Mégane

text: Authentique vastasi suunnilleen alkuperäistä RN-perusmallia, kuitenkin uusilla turvavarusteilla. Myös hätäjarruassistentti lisättiin nyt varusteluun. Verhoilu oli kankaan ja plyysin yhdistelmä.


title: Renault Mégane

text: Expression puolestaan vastasi edeltänyttä Confortia. Verhoilu oli plyysiä. Classic oli aina lähtöhintaisena Expression-tasoinen.


title: Renault Mégane

text: Privilègessä oli sen lisäksi matkustajan istuimen korkeussäätö, keskikyynärnoja edessä ja takana, sähköikkunat takana, kevytmetallivanteet ja korinväriset ovenkahvat. Cabrioletissa oli lisäksi nahkaverhoilu.


title: Renault Mégane

text: Huippumalli Dynamiqueen kuului vielä takaspoileri.


title: Renault Mégane

text: Samaan aikaan 1,9 dTi korvautui uudella yhteispaineruiskutteisella 1,9 dCi (105 hv) -dieselmoottorilla. Ilmastointi tuli vakiovarusteeksi lokakuussa 2001.


title: Renault Mégane

text: Vuosien 2000–2001 aikana tarjolla oli erikoismalli Silver Edition, johon kuului 15/16 tuuman kevytmetallivanteet (moottorista riippuen), kirkaslasiset sivuvilkut, kromattu vaihteenvalitsimen nuppi ja hopea metalliväri. Loppuvuonna 2001 tarjottiin Decor-pakettia: kevytmetallivanteet, kirkaslasiset sivuvilkut, nahkaverhoiltu ohjauspyörä ja vaihteenvalitsimen nuppi, kynnyslistat ja tekstiilimatot.


title: Renault Mégane

text: Vuoden 2002 alussa Privilège poistui ja muut varustetasot saivat eteensä Premium-tunnuksen ja sen mukana radio/CD-soittimen sekä kevytmetallivanteet vakioksi.


title: Renault Mégane

text: Edeltäjäänsä huomattavasti radikaalimmin muotoiltu toisen sukupolven Mégane tuli markkinoille syyskuussa 2002. Se perustuu Renault’n ja Nissanin yhteistyössä kehittämälle pohjalevylle.


title: Renault Mégane

text: Vuoden 2002 Euro NCAP -kolaritestistä Mégane sai tulokseksi täydet viisi tähteä. Erikseen vuonna 2004 testattu Mégane CC ansaitsi sekin viisi tähteä.


title: Renault Mégane

text: Edellismallia maltillisemmin ja konservatiivisemmin muotoiltu kolmannen sukupolven Mégane esiteltiin loppuvuodesta 2008. Se perustuu samalle pohjalevylle kuin edeltäjänsä.


title: Renault Mégane

text:
Vuoden 2008 Euro NCAP -kolaritestistä Mégane sai tulokseksi täydet viisi tähteä.
Keväällä 2012 malli koki pienen kasvojenkohotuksen, jossa se sai uuden etupuskurin, jossa sumuvalot sijaitsevat alasäleikössä. LED-päiväajovalot tulivat saataville.Perusteellisempi kasvojenkohotus tuli vuoden 2014 alussa, jolloin Mégane sai uuden etupuskurin ja -säleikön. Ohjaamossa tietoviihdejärjestelmä oli uusi.


title: Renault Mégane

text: Neljännen sukupolven Renault Mégane esiteltiin viisiovisena hatchbackina Frankfurtin autonäyttelyssä syksyllä 2015. Farmarimalli Sport Tourerin ensiesittely tapahtui Geneven autonäyttelyssä keväällä 2016. Mégane rakennetaan samalle alustalle Nissan Pulsarin kanssa, ja se on luokkansa ainoa auto, johon on saatavana nelipyöräohjaus.


title: Renault Mégane

text: Vuoden 2015 Euro NCAP -kolaritestistä Mégane sai tulokseksi täydet viisi tähteä.